Istorija Kraljeva — Vikipedija, slobodna enciklopedija\n2 Turska vladavina\n3 Oslobođeno Kraljevo\nDaleka istorija kraljevačkog kraja nije istražena iako logičke pretpostavke, s obzirom na geografski položaj i pojedinačna arheološka otkrića (tumuli, „bakarne strelice“ itd), ukazuju na postojanje naseobine i dve hiljade godina pre naše ere. Na osnovu rezultata dosadašnjih istraživanja najstariji tragovi materijalne kulture potiču sa neolitskih lokaliteta „Divlje polje“ u Ratini i „Lađarište“ u selu Vrnjci.\nVerovatno je da je grčki uticaj stigao do ovih krajeva još u VI veku pre naše ere (grčki šlem, zlatni i ćilibarski nakit, keramičko posuđe) na čuvenim arheološkim nalazištima sa šireg područja Ibra i Morave (Atenica, Petrova crkva i Kruševica).\nSmatra se da je Ibarska dolina, kao prirodna saobraćajnica, dovela i Rimljane u ovaj kraj. Stvaranjem rimskih provincija na Balkanu teritorija današnjeg grada i okoline postaje granična zona između gornje Mezije i Dalmacije. Rimljanima su ovi krajevi bili značajni, pre svega zbog rudnog bogatstva a i zbog postojanja geotermalnih izvora. Iz antičkog perioda potiče i votivna ara posvećena Jupiteru, pronađena u gornjem Lašcu, kao i ciglarska peć otkrivena u Čibukovcu.\nI Srednji vek je za kraljevačku lokalnu istoriju u velikoj meri još u tami, mada prošlost koja se vezuje za ovaj kraj prevazilazi značaj lokalne istorije. Prema nekim pretpostavkama, donji Ibar je „prvobitna srpska oblast“, najstarije jezgro privrednog, društvenog i političkog života kod Srba. Prva srpska država, Raška, nastaje u XI veku, a malobrojni podaci govore da je oblast Kraljeva u najaktivnijem delu srpske države. O tome svedoče i brojni manastiri: Studenica (1188) - prestonica i mauzolej rodonačelnika najznačajnije srpske dinastije, Stefana Nemanje; Žiča - od 1219. godine sedište srpske autokefalne arhiepiskopije i mesto krunisanja srpskih kraljeva; zatim Ljubostinja, Gradac, Pavlica, srednjovekovni grad Maglič i drugi. Ovaj kraj pao je pod tursku vlast sedamdesetak godina posle kosovskog boja - 1458-59. godine.\nSelo Rudo Polje, od koga je nastao Karanovac, a od ovoga kasnije Kraljevo, nastalo je u zadnjoj četvrti 14. veka, odnosno, najverovatnije, između 1375. i 1400. godine. O poreklu i značenju imena Rudo Polje nema puno podataka. Pored drugih značenja (npr. livada sa travom koju je sunce opalilo) može se protumačiti i kao toponim u bliskoj vezi sa rudarstvom.\nRudo Polje se nalazilo na istom onom mestu na kome se kasnije razvija Karanovac: u današnjem Sijaćem polju, preko puta ušća reke Ribnice u Ibar, na samoj levoj obali Ibra, pa nizvodno.\nOblast donjeg toka reke Ibar, kao sastavni deo Srpske despotovine, pada pod tursku vlast 1459. godine.\nSrednjovekovno selo egzistiralo je kao važno naselje i pod turskom okupacijom. Pominje se 1528. kao vlaško selo u požeškoj nahiji sa 22 kuće u kojima je pored kućnih starešina bilo još 54 odrasle muške glave.\nU drugoj polovini 16. veka, 1560. godine, naselje je u jednom turskom defteru zabeleženo kao „selo Rudo Polje, drugo ime Karanovac“. Krajem 16. veka, naziv Rudo Polje više nije bio u upotrebi i naselje se zvalo samo Karanovac.\nPostoji više tumačenja porekla imena Karanovac. Prvo, ime Karanovac je dobiveno po Karanu, ocu vladara iz polovine 15. veka, kneza Šobata. Drugo, po crnom, kara novcu koji je pronađen u blizini naselja, treće, da postanak ovog imena seže duboko u srednjovekovnu srpsku istoriju tj. od reči 'karen' što je saska reč za rudu - tako da je to samo prevod reči 'Rudo polje'. Postoji i jedno novije tumačenje - da ime potiče od starogrčke reči 'karanos' - glavar, vladar.\nBrži razvoj Karanovca pada u doba austrijske okupacije severne Srbije 1718—1739. godine. Požarevačkim mirom 1718. godine ustanovljena je granica na Zapadnoj Moravi između Austrije i Turske. Karanovac postaje važno pogranično naselje i stečište odbeglih Turaka iz Čačka, Kragujevca i drugih naselja koja su pripadala Austriji. U njemu je osnovan i čumuruk (carina). Karanovac je sa još nekoliko seoskih naselja sačinjavao posebnu mukadu tj. područje podređeno sultanu, a koje je on po svom nahođenju mogao da daje pod zakup.\nKaranovac kao vojno-strategijska tačka u prvo vreme nije imao neki širi privredni značaj. Nešto kasnije Karanovac se razvio u najznačajnije mesto na području između Aladža Hisara (Kruševca), Užica i Novog Pazara. On je postao turska palanka sa kućama od drveta, ograđena visokim zidovima i nastanjen uglavnom muslimanskim življem - Turcima, Arbanasima, s nešto Cincara i vrlo malo Srba deseti deo sveukupnog stanovništva. Kraj Karanovca u kome su stanovali Srbi zvao se varoš (Stara varoš) i bio je na zapadu, a kraj u kome su živeli Turci ležao je na istoku. Ova dva kraja bila su rastavljena praznim prostorom.\nPreko ove palanke odvijala se trgovina karavanskim saobraćajem. U Karanovcu se nalazio karavan-seraj, koji je izgoreo u austro-turskom ratu 1737—1739. godine kada je i samo naselje porušeno i popaljeno. Sem toga, u Karanovcu je pored zemljoradnje bilo razvijeno i zanatstvo. Tako je ova palanka 40-ih godina 18. veka postala jedno od najvećih turskih naselja u ovom delu Srbije.\nU drugoj polovini 18. veka, Karanovac je varošica kasaba na ušću reke Ibar u Moravu, u kojoj je 1784. godine, prema podacima austrijskog oficira Paula Mitisera, bilo 100 kuća: 11 srpskih i 89 turskih. Pored ostalog, naselje je imalo dva hana, tri kafane, dve pekare i jednu veliku džamiju.\nKrajem 18. i početkom 19. veka Karanovac je bio značajna karavanska stanica i utvrđeno mesto. Osnovna funkcija su mu bile saobraćajna i strategijska. Sem zanatstva i trgovine koji su bili podređeni tim funkcijama, stanovništvo se bavilo i poljoprivredom.\n1805. godine, pre nego što su ustanici opkolili Karanovac, Karađorđe je uputio jedan odred vojske prema Užicama, a drugi prema Jagodini, kako bi se obezbedio od iznenadnog napada Turaka sa tih pravaca, a glavninu vojske - od oko šest hiljada Srba - pošalje na Karanovac pod zapovedništvom vojvode Radiča Petrovića. Sa Radičem je išao i Karađorđe, Janko Katić, Sima Mirković, Vasa Čarapić, Stanoje Glavaš, Lazar Mutap, Prota Mateja Nenadović i mnoge druge ugledne ličnosti iz prvog ustanka. Boj je otpočeo 18. juna i sa prekidima trajao do 29. juna. Bilo je dosta mrtvih Srba i Turaka. Varoš se nije mogla lako zauzeti jer je prema kopnu bila opasana dubokim šancem i visokim palisadama. Paša Ferhatović iz Novog Pazara slao je svoje delegate Karađorđu i molio ga da iz opsade propusti karanovačke Turke. Posle pregovora, Turci su bili propušteni na Petrovdan, a Srbi paradom uđu u varoš i celu je zapale. Izgorela je i varoš i džamija.\nDruštveno-ekonomski život Karanovca u vreme ustaničkih godina bio je živ. Na ruševinama stare turske varoši izrasta novi srpski Karanovac, koji postaje živo trgovacko i zanatsko mesto, značajna vojna baza, saobraćajni čvor i administrativno-sudski centar nahije.\nPosle paljenja i rušenja Karanovca 1805. godine proterano je muslimansko stanovništo. Počeli su da pristužu Srbi zanatlije i trgovci koji su zamenili Muslimane. U Karanovcu se ponovo razvilo zanatstvo koje je i za vreme Ustanika bilo esnafski organizovano. Zanatlije raznih struka prema arhivskim podacima, obavljali su isporuke i samom voždu.\nZanatstvo i trgovina bili su podređeni osnovnoj funkciji tadašnjeg Karanovca - strategijskoj, vojnoj bazi Ustanika. Takođe, manastiri Žiča i Studenica su tada a i kasnije povoljno uticali na zanatstvo i tgovinu u Karanovcu. Karanovačke zanatlije i trgovci iznosili su svoju robu na čuvene sabore - vašare oko manastira koji su bili dobro posećivani. Karanovac je imao živu trgovinu sa Novim Pazarom. Njome su se bavili gotovo svi slojevi stanovnika - starešine, trgovci, doseljenici koji su poznavali saobraćajne veze, privredne prilike i poslovne ljude na stranim područjima, i sami poljoprivrednici. Karanovački vojvoda je preko trgovaca vršio nabavku hrane i stoke za ustaničku vojsku. U stvari, ova trgovina je ličila na rekviziciju uz priznanice i na veresiju. Karanovac je do kraja ustanka bio jedan od najvećih snabdevaca brašna za ustaničku vojsku. U vreme I srpskog ustanka trgovina se obavljala i sa Bosnom, Primorjem, Austrijom i Turskom. Krupna stoka izvožena je u Bosnu i Primorje, svinje u Austriju, a u Tursku ovce, koze i konji. U izvozu su bili zastupljeni sem žive stoke i stočni i drugi proizvodi.\nOvakav dinamičan društveno-ekonomski razvoj, prekinut je u jesen 1813. godine kada su Turci ponovo uništili Karanovac. Međutim, u Drugom srpskom ustanku on je bio među prvima oslobođen, polovinom jula 1815. godine. Ustanicima se predala turska vojska koja je brojala oko 300 vojnika. Tako je konačno u ovom kraju prestala da postoji neposredna turska vlast.\nOslobođenjem u II srpskom ustanku 1815. godine Karanovac i njegova okolina postaju opet važno privredno središte. Karanovac 1836. godine ima „tri glavna sokaka“, čaršiju, glavni trg i šanac oko varoši. U njemu je tada popisano, premereno i prodato 125 dućanskih placeva i zemljišnog fonda stvorenog otkupom placeva od Turaka, koje su posle donošenja Hatišerifa 1830. i 1833, godine svoje zemlje i zgrade prodavali Srbima.\nVaroš se tokom 19. veka izgrađivala - prosecani su i kaldrmisani novi sokaci, podizane škole i zgrade upravnih institucija, varoš se snabdevala zdravom pijaćom vodom.\nDruštveno-ekonomski razvitak Karanovca i njegove okoline omogućio mu je stvaranje pojedinih gradskih funkcija, koje su imale značaja ne samo za varoš već i za njegovu okolinu.\nKaranovac je od završetka II srpskog ustanka pa za pet narednih godina bio sedište požeške nahije, kojom je upravljao pop Nikola Kostić. Zatim je nahijsko sedište 1819. godine premešteno u Čačak. Od 1821. godine varoš Karanovac je pripadala smailskom srezu požeške nahije. Donošenjem Sretenjskog ustava 1835. godine upravna podela Srbije zasnovana je na 'okruzima, srezovima i opštinama, Karanovac postaje 1838. godine sedište istoimene opštine i sreza u sastavu Čačanskog okruga. Značaj Karanovca kao upravnog sedišta naročito je porastao premeštanjem 1853. godine Okružnog načelstva i Okružnog suda iz Čačka, a 1854. godine u njega je preseljeno i sedište episkopa žičkog, gde se i danas nalazi. Međutim, Karanovac nije dugo ostao sedište okruga. Okružna načelstva su 1859. godine opet vraćena u Čačak.\nOd početka ovog perioda Karanovac je imao privredu izvoznog karaktera. Razvila se trgovina proizvodima. Trgovalo se sa Austrijom, Bosnom. Međutim, i pored toga što se trgovina odvijala preko velikog broja trgovaca, Karanovac u ovom periodu nije uspeo da se razvije u veći trgovački centar. Trgovina se i dalje odvijala starim putevima, tako da trgovci nisu uspeli ni dalje da postanu nešto više nego sitni trgovci stokom.\nU Karanovcu je u ovom periodu privreda, naročito zanatska delatnost bila je u stalnom porastu Od esnafske uredbe donete u Srbiji 1847. godine pa do kraja XIX veka u Kraljevu su osnovani sledeći pretežno mešoviti esnafi: terzijski, obućarsko-mutavdžijsko-lončarski, trgovačko-balkanski, opančarski, abadžijski, stolarsko-zidarski, saračko-prešljarski i kožarski, trgovačko-manufakturni, terzijsko-krojački i bravarsko-kovački mešoviti.\nDa bi kod zemljoradnika podstakla interesovanje za savremenu obradu zemljišta i uvođenje modernijih sprava, osnovana je u Kraljevu 1882. godine Ratarska škola. Ova škola, čiji je prvi direktor bio poznati stručnjak dr Đorđe Radić, bila je jedina ove vrste u Srbiji. Iz spiska inventara vidi se da je škola bila bogato snabdevena velikim brojem modela voćaka, punjenih životinja i velikom zbirkom semenja za praktičnu nastavu. Veliki uspeh škola je postigla na izložbama ne samo u zemlji, već i u inostranstvu, u Anversu 1888 i u Parizu godinu dana kasnije na kojima je dobila visoko priznanje i odlikovanja.\nKaranovac je ukazom kralja Milana Obrenovića od 19. aprila 1882. godine promenio ime u Kraljevo kao uspomena na proglašenje Kraljevine Srbije i dolazak prvog krunisanog vladara posle kosovske tragedije u ovu varošicu.\nSarajevski atentat pružio je priliku Austrougarskoj da ratom slomi Srbiju, čija je vojska bila umorna i istrošena posle Balkanskih ratova i da zagospodari moravsko - vardarskom dolinom radi nameravanog daljeg prodiranja na jug. I pored toga što je neprijatelj raspolagao velikom nadmoćnošću u ljudstvu i materijalu, on je 1914. godine bio potučen i izbačen iz Srbije.\nZato je početkom oktobra 1915. godine upućena protiv Srbije velika i odlično opremljena vojska pod komandom nemačkog vojskovođe Makenzena. Svojom nadmoćnom vojskom kojoj se uskoro pridružila i Bugarska, Makenzen je započeo ofanzivu protiv Srbije na frontu dugačkom 1000 kilometara\nNapadnuta sa svih strana, premorena od borbi u protekloj godini i ostavljena bez pomoći saveznika srpska vojska je bila primorana na odstupanje. Najzad, početkom novembra 1915. godine srpska vojska, diplomatski kor i srpska vrhovna komanda povlače se u Kraljevo koje je bilo prva koncentraciona tačka i koje je kao važan železnički čvor u ovim dramatičnim danima, kada je srpska vojska bila okružena sa severa, istoka i juga, odigralo značajnu ulogu.\nNamera srpske vrhovne komande bila je da se brani ulaz u Ibarsku klisuru i put ka Raškoj kojim je trebalo u slučaju stalnog neprijateljskog pritiska, da srpska vojska odstupa ka kosovu. U borbama oko Kraljeva naše trupe su uspele da kod Miločaja, i pored velike nadmoći neprijatelja, spreče za izvesno vreme prebacivanje protivničkih jedinica na desnu obalu Morave. Uspešne borbe vođene su i na odseku fronta od sela Obrva do sela Popovići. Duh, moral i disciplina srpskih boraca i komande bili su na visini.\nPrvih dana novembra 1915. godine vođene su žestoke borbe za mostove na Zapadnoj Moravi kod Miločaja. Oslanjajući se na svoju brojnu i materijalnu nadmoćnost, neprijatelj je uspeo da se prebaci na desnu obalu Morave kod Kraljeva. Makenzen je izdao naredbu da se energično istupi jer „što skorije izbijanje kod Kraljeva i odbacivanje neprijatelja od tamošnjeg druma koji vodi prema jugu od odlučujućeg značaja“.\nI pored snažnog otpora i čestih protivnapada srpskih trupa situacija kod Kraljeva bila je kritična. Neprijatelj je snažnom vatrom obasipao srpske položaje i železničku stanicu u Kraljevu na kojoj je vio vrlo živ saobraćaj. Pored toga i nemačka avijacija pojačavala je iz dana u dan svoje dejstvo.\nU Kraljevu je tih dana, pored velikog broja izbeglica iz svih krajeva Srbije, boravila srpska vlada srpska vrhovna komanda i diplomatski kor. Jedan strani diplomata koji se tada nalazio u Kraljevu pisao je da je „ovo prvi put u istoriji današnjice da je sedište generalštaba istovremeno i sedište diplomatskog kora i da se na taj način, diplomati nalaze na frontu“ Nekoliko dana kasnije, dva automobila i tri kamiona prebacili su diplomatski kor i njihove stvari u Rašku.\nU Kraljevu je vrilo kao u kotlu. Po njegovim ulicama išle su kolone za kolonom, komore i ranjenici po jesenjoj kiši i blatu. U gradu je postojao samo jedan hotel - "Pariz" koji je kao i ostale kuće bio krcat izbeglicama koje su spavale i po hotelskim hodnicima. Za prihvatanje bolesnika i ranjenika sa ovoga sektora, u Kraljevu je formirana prihvatna bolnica. Prema sećanju jednog očevica, Kraljevo je u tim danima imalo toliko sakupljenog sveta „kao nikad dotle“. Stanovništvo Kraljeva koje je do pre nekoliko dana brojalo oko 5.000 lica povećalo se zbog izbeglica na 100.000 koji su se zbog oskudice u stanovima razmestile po radnjama, ustanovama, pa čak i po ulicama. Broj stanovnika povećavaju i gomile zarobljenika koje stalno pristižu. Veliki kružni prostor trga u centru grada bio je ispunjen umornim i ispijenim vojnicima, ranjenicima, izbeglicama, zarobljenicima koji su se odmarali zajedno sa čoporima ovaca i goveda. Ali i sva kraljevačka okolina, po rečima jednog učesnika u ovim događajima, sva polja, livade i brežuljci koji su okruživali grad bili su pretvoreni u jedan ogroman bivak. Razume se dodaje on, da su sva životna sredstva bila iscrpena. „Jedno parče crnog hleba plaćalo se deset i dvadeset dinara. gomila bez prestanka sve se više uvećavala. Topovi gruvaju pred samim gradom, što izaziva veliku paniku\nDanju i noću bujica živih bića survava se kao u provaliju u dolinu Ibra, jedini slobodan put koji preko Raške omohućava da se povuče na jug“.\nI pored protivnapada srpskih trupa na Kamidžoru, kod Tavnika Miločaja i Vrbe i rušenja železničkog mosta na Ibru i drumskog mosta na južnom obodu Kraljeva neprijatelj je uspeo da 6. novembra zauzme Kraljevo Pod teškim atmosfersim prilikama, uz velike napore, srpska vojska se povlačila Ibarkom klisurom ka Raškoj i dalje prema Kosovu. Svi neprijateljski pokušaji da preko Jošaničke Banje i Raške ugrozi bokove i spreči odstupanje bili su osujećeni. Pružajući snažan otpor srpske jedinice su se postepeno povlačile braneći glavnu komunikaciju Kraljevo - Raška - Novi Pazar - Kosovska Mitrovica. Sa vojskom se povlačilo i stanovništvo; ljudi, žene i deca napuštali su svoje domove i odlazili gladni i iznureni izlokanim putevima u neizvesnost Glad, zima i bolesti desetkovali su ove kolone u odstupanju\nZa vreme neprijateljske okupacije stanovništvo Kraljeva podnelo je velike ljudske i materijalne žrtve. Kada je u proleće 1917. godine u Toplici izbio ustanak protiv bugarskih okupatora, on je zahvatio ne samo Toplicu, nego i ceo kopaonički i kruševački kraj Ustanak je imao odjeka i u kraljevačkom kraju gde su često krstarile komitske čete. „Ibarsko - kopaoničkog komitskog odreda“, koji je još u prvoj polovini marta formirao Kosta Vojnović četnički vojvoda i jedan od vođa topličkog ustanka. Kad je bugarska vojska krvavo ugušila ustanak rasturila i razbila ustaničke odrede, nad stanovništvom ovoga kraja vršeni su varvarski zločini Poplašeni zverstvima bugarskih trupa, mnogo naroda naročito iz raškog okruga bežalo je u Kraljevo i njegovu okolinu.\nPosle proboja Solunskog fronta 1918. godine i gonjenja neprijatelja ka severu, jedan izviđački eskadron srpske vojske stigao je 19. oktobra po podne do Vrnjačke Banje dok je neprijatelj štitio mitraljeskom vatrom svoj prelaz preko Morave kod Novog Sela, Gračaca i Podunavaca. U samom Kraljevu i na levoj obali Ibra neprijatelj se ukopao a na prilazima grada napravio je zaseke prepreke od oborenih stabala. Međutim i pored njegovog pokušaja da zadrži ofanzivu srpske vojske ona je u nezadrživom nastupu oslobodila Kraljevo 23. oktobra 1918. godine i produžila napredovanje ka severu Srpske jedinice bile su u gradu oduševljeno dočekane, dok su žene po tradicionalnom običaju vezivale peškire oficirskim konjima oko vrata Kada je srpska vojska ušla u oslobođeno Kraljevo, u njemu je bilo jedva oko 2.000 stanovnika.\nPosle ulaska nemačkih trupa u Kraljevo, zgrada Poljoprivredne škole je pretvorena u kasarnu. Doveden je veći broj seljaka - vojnih obveznika iz okoline Trstenika i Vrnjačke Banje, koji su u glavnim ulicama Kraljeva vadili staru tursku kaldrmu i, radi lakšeg kretanja vozila, postavljali makadam.\n27. avgusta '41. forimran je kraljevački narodnooslobodilački odred „Jovan Kursula“. U njegovom sastavu nalazile su se 1. gočka i 4. dragosinjačka četa, Čibukovačka četa i 3. prekomoravska četa - o čijem formiranju je doneta odluka i određeno rukovodstvo: komandant Pavle Jakšić, politički komesar Miro Dragišić Piper, zamenik komandanta - ujedno komandant logora - Vladimir Radičević, intendant Žika Čukulić Sveta i odredski lekar i član štaba odreda dr Gojko Nikoliš Mediko.\nPartizanske borbene grupacije u septembru počinju akciju spaljivanja opštinskih arhiva po selima. Tih dana, nepovratno su izgubljene arhive u Lascu, Vrdilima, Tavniku, Samailima, Vranešima, Ratini, Žiči, Miločajima, Lađevcima, Mrsaću, Cvetkama i drugim selima, kao i u Mataruškoj Banji. Preduzete su akcije na rušenju mostova na manjim rekama čima su prekinute saobraćajne veze Kraljeva sa okolnim mestima.\nSa položaja u s. Sirča 9. oktobra otpočela je dejstvo četnička artiljerija. Četnički Kapetan Miljević sa brda zvanog „Čukara“ u Sirči ispred kuće Mide Vučetića ispalio prvi ustanički artiljerijski metak na Nemce i drugom granatom pogodio nemački „Fizler 151 Cl štorh“.\nU noći između 10. i 11 oktobra, ustaničke snage (četničke i partizanske jedinice) izvršile su snažni napad na utvrđeni nemački garnizon u Kraljevu. Glavni napad izvršen je u zahvatu reka Zapadna Morava i Ibar, odnosno duž komunikacije Čačak - Kraljevo i Raška - Kraljevo. Napad su izvršile jedinice Dragačevskog i jedna četa Ljubićkog bataljona Čačanskog NOP odreda, 2. čibukovačka i Dedevačka četa Kraljevačkog NOP odreda i Jelički četnički odred. Napad na Kraljevo nije uspeo. Krajnje nepovoljan odnos snaga, izrazita nadmoćnost Nemaca u borbenoj tehnici, dobro organizovani i utvrđeni položaji, kao i sam položaj Kraljeva (skoro opkoljen dvema rekama - što je sužavalo manevarski prostor i upućivalo uglavnom na napad iz jednog pravca) i neobučenost ustaničkih snaga za napad na naseljeno mesto bili su presudni za ishod napada. U toku sledeće noći ponovljen je napad na Kraljevo, uglavnom istim snagama i u istom rasporedu kao prethodne noći, ali ni ovaj napad nije uspeo, iako je jedan vod 3. dragačevskog bataljona Čačanskog NOP odreda uspeo da se probije do centra grada, gde je ubio jednog nemačkog oficira, posle čega se, kao i ostale jedinice, povukao na polazne položaje.\n14. oktobra, Nemci su na prevaru uhapsili oko 400 radnika i službenika železničkog čvora u Kraljevu i zatvorili ih u lokomotivsku halu Fabrike vagona. Oni su streljani sa ostalim taocima u masovnom pokolju građana Kraljeva oktobra 1941. godine. U noći 14/15. oktobra, delovi Čačanskog i Kraljevačkog NOP odreda i četničke jedinice izvele su još jedan napad na Kraljevo, kome je prethodila snažna artiljerijska priprema sa položaja na Ružića brdu i Sirči. Ni ovaj napad, izveden sa težištem u zahvatu r. Zapadne Morave i Ibra, nije uspeo, mada su pojedini delovi Čačanskog odreda (na pravcu od Poljoprivredne škole), i pored snažne i dobro organizovane odbrane, prodrli duboko u odbrambeni raspored nemačkih snaga.\n15. oktobra, komandant nemačkog 749. pešadijskog puka 717. divizije major Oto Deš objavio je, putem plakata izlepljenih po Kraljevu, uvođenje vanrednog stanja sa prekim sudom, čime je označio početak zločina u kome će biti „uništene i porodice“. Istovremeno sa objavom vanrednog stanja, Nemci po gradu počinju hapšenje muškaraca od 13 do 70 godina starosti. Uhapšene, među kojima je bilo dosta izbeglica iz raznih delova zemlje, zatvaraju u lokomotivsku halu Fabrike vagona. Samo nekoliko časova kasnije, nemački zločinci su počeli krvavi posao: iz lokomotivske hale izveli su grupu od oko 100 muškaraca i naredili im da kopaju veliku raku. Predveče su ih Nemci postrojili i streljali. Posle njih izveli su i streljali još dve grupe od po 100 talaca. Za vreme dok su u krugu Fabrike vagona streljali građane Nemci su po gradu vršili sistematski pretres kuća i raciju, odvodeći na stratište nove žrtve. Prema nemačkim izveštajima u krugu Fabrike vagona streljano je u toku 15. i 16. oktobra 1.736 muškaraca i žena.\n17 oktobra, u krugu Fabrike vagona, grupa radnika Fabrike aviona, vatrogasaca i građana (njih oko 160) sakupljala je leševe do tada streljanih građana i sahranjivala ih u iskopanu raku. Žene su sahranili u zajedničku grobnicu (u krugu sadašnje Fabrike nameštaja „Jasen"). Nemački komandant mesta Maciovic se preko gradskog dobošara izvinjava Kraljevčanima za nesreću koja ih je zadesila i obećava da streljanja više neće biti. Pored toga, naređuje da svi muškarci stariji od 18 godina narednog dana dođu u opštinu radi overe ličnih karata. Odazivajući se pozivu nemačkog komandanta mesta, veći broj građana Kraljeva došao je 18. oktobra u Opštinu radi overe ličnih karata. Nemci su okupljene građane opkolili i sproveli u lokomotivsku halu Fabrike vagona. One koji su već overili lične karte, sačekivali su na raskrsinacama ulica i kamionima odvozili u krug Fabrike vagona.\nU noći između 31. oktobra i 1. novembra, Čačanski i Kraljevački NOP odred, Rudarska četa Kopaoničkog NOP odreda i četničke jedinice izvršile su poslednji napad na Kraljevo. Napad je izveden nešto slabijim pešadijskim snagama i istim pravcem kao i prethodni napadi. Mada su tenkovi, praćeni bombaškim grupama, prodrli duboko u grad (do sadašnjeg Doma Vojske) napad nije uspeo, jer su Nemci vatrom iz pešadijskog naoružanja uspeli da zadrže delove pešadije, koji su pratili tenkove. Rudarska četa je prodrla skoro do centra grada, ali je kao i ostali delovi ustanika, morala da se povuče. Sledeći dan, Draža Mihailović je izdao naređenje o povlačenju četničkih jedinica sa položaja kod Kraljeva što je dovelo i do povlačenja partizana ka Čačku i Užicu i opsada grada je okončana. 29. novembra '41. godine, nemačke snage su ušle i u Ušće.\nPočetkom januara '44. godine iz Gornjeg Hlumeca kod Praga stigao je u rejon Kraljeva 500-ti padobransko-lovački bataljon radi obuke za vazdušno-desantnu operaciju „Konjićev skok“, odnosno drvarsku operaciju.\nU noći između 30. i 31. marta '44. godine, partizanske snage su počele oslobađanje sadašnje kraljevačke opštine. U sklopu operacija 2. proleterske i 5. NOU divizije,. godine, 4. proleterska (crnogorska) brigada 2. proleterske divizije zauzela je rudnik uglja, deo Ušća i selo Lozno, na levoj obali reke Ibar. 10 arila, 4. proleterska brigada je potisla nemačke jedinice u selo Roćeviće.\n20. maja, štab 500. SS padobransko-lovačkog bataljona, koji se nalazio u Mataruškoj Banji, izdao je „Pripremnu naredbu za prebacivanje bataljona na polazne aerodrome, radi daljeg transportovanja do aerodroma sa kojih će krenuti u akciju“, tj. napad na Drvar. Štab 15. brdskog armijskog korpusa, na koga je štab 2. oklopne armije (na savetovanju održanom 17. maja 1944. godine u Vrnjačkoj Banji) preneo neposredno rukovođenje operacijom na Drvar, definitivno je utvrdio plan operacije po pravcima napada i izdao operativnu zapovest odnosnim štabovima i komandama. Sledećeg dana su grupe „Obermajer“ i „Viceman“ iz sastava 500. SS padobransko-lovačkog bataljona krenule železnicom iz Kraljeva prema Novoj Gradiški. Grupa „Hazelvanter“ iz sastava 500. SS padobransko-lovačkog bataljona krenula je kamionom iz Kraljeva za Petrovgrad (Zrenjanin) radi angažovanja u Drvarskoj operaciji.\nOko 20 novembra počinju završne operacije za oslobađanje Kraljeva. Šesnaesta srpska brigada 25. divizije posela je položaje Čukojevac - Ugljarevo, a 19. srpska brigada ove divizije upućena je na sektor Vrba - Dragosinjci, radi sadejstva sa jedinicama 2. proleterske divizije. Na front prema Kraljevu, na desnoj obali Zapadne Morave, stigle su 3. srpska brigada 2. proleterske divizije i 19. srpska brigada 25. srpske divizije. Drugi bataljon i jedan vod trećeg bataljona 3. srpske brigade prebacili su se, pod borbom, na levu obalu Ibra južno od Mataruške Banje i poseli položaje na sektoru Progorelica - Glavica. Drugi i 3. bataljon 3. srpske brigade napali su i proterali nemačke delove koji su se nalazili u rejonu sela Progorelica i na Železničkoj stanici Mataruška Banja, na kojoj su zaplenjene velike količine naoružanja, municije i druge ratne opreme. Začelje marševske kolone nemačke armijske grupe “E” prošlo je 27. novembra kroz Kraljevo, povlačeći se prema Čačku, Užicu i dalje prema Drini. U toku 28. novembra povukla se ka Kraljevu i zaštitnica sa položaja sela Cerje - Dobre Strane - Maglić.\n29. novembra Jednice 3. i 6. srpske brigade vodile su borbu sa nemačkim zaštitničkim delovima u rejonu sela Musina Reka, a zatim nastavile napredovanje prema Čačku i izbile pred neprijateljske položaje na liniji sela Zablaće - Ježevica - Viljuše. Jedinice Crvene armije, koje su učestvovale u borbama za oslobođenje Kraljeva, izvršile su pokret prema severu. 9. decembra, četvrta proleterska brigada napustila je Kraljevo i krenula prema Čačku.\nDragan Drašković: O postanku naziva Karanovac\nPreuzeto iz „https://sr.wikipedia.org/w/index.php?title=Историја_Краљева&oldid=19143485“\nIstorija gradova u Srbiji\nOva stranica je poslednji put uređena na datum 1. mart 2018. u 06:04 č.


Ministarstvo kulture: Dr Jelena Trivan neka pročita zakon - NOVA portal\nKultura Autor:Matija Jovandić14. Maj. 202012:38 > 13:231 Komentar\nMinistarstvo kulture i informisanja prihvata promišljen i strateški značajan predlog dr Jelene Trivan i spremno je da na račun Filmskog centra Srbije bez odlaganja transferiše sva sredstva koja od Ministarstva finansija dobije nazad, na ime povraćaja umanjenja svog budžeta, kada i ako ta okolnost nastupi, saopšteno je danas iz ovog ministarstva.\n“Ministarstvo kulture i informisanja ohrabruje dr Trivan da bez treme i pedantno počne da proučava Zakon o budžetu i druge propise i praksu, neophodne za razumevanje strukture i načina finansiranja ustanova kulture u Srbiji, navodi se u saopštenju ministarstva.\nMinistarstvo kulture reagovalo je juče saopštenjem nakon gostovanja predsednice UP Filmskog centra Srbije Jelene Trivan na televiziji vezan za izdvajanje novca za Filmski centar Srbije, ocenjujući njen nastup “banatim i neukim”.\n“Teškoće ima i u razlučivanju ko donosi odluke o budžetu ove zemlje i čija je koja uloga u tome. Posebno ne razume, ili se pravi da ne razume, za šta se zalagalo Ministarstvo kulture i informisanja kada je reč o finansiranju FCS”, navedeno je, između ostalog, u saopštenju Ministarstva.\nJelena Trivan na to je ubrzo odgovorila da su dosadašnja ulaganja u filmsku industriju “isključivo rezultat napora premijerke i Vlade Srbije”, a da je Ministarstvo kulture “smanjivalo budžet FCS”.\n“Solidarno sa svim institucijama kulture smanjili smo budžet FCS za 20 odsto, odnosno za 214 miliona dinara, koliko je Ministarstvo tražilo, da bi Ministarstvo samoinicijativno dodatno kaznilo FCS umanjenjem budžeta za još 72,262 miliona dinara. Nakon toga, odgovorno Ministarstvo se dosetilo da je zaboravilo da opredeli sredstva za honorarce Narodnog pozorišta, pa su smislili da to, verovali ili ne, bude plaćeno iz budžeta FCS. Jednom rečju, ako se bahatost i jarost zove borba za interese filmske industrije za šta smo postavljeni, molimo Ministarstvo kulture da krene da se bori za interese ljudi u kulturi, makar za isto bili optuženi”, navela je ona u odgovoru.\nbudžetFilmski centar SrbijeJelena Trivanministarstvo kulture i informisanja


full text (16.17Mb)\nCobiss ID: 92363020\nUR  - https://www.jevrejskadigitalnabiblioteka.rs/handle/123456789/910\ntitle = "Mi smo preživeli...: Jevreji o Holokaustu. 1, We Survived...: Yugoslav Jews on the Holocaust. 1",\npages = "1-370"\n(2001). Mi smo preživeli...: Jevreji o Holokaustu. 1.\nBeograd : Jevrejski istorijski muzej Savez jevrejskih opština Srbije., 1-370.\nMi smo preživeli...: Jevreji o Holokaustu. 1. 2001;:1-370..\n"Mi smo preživeli...: Jevreji o Holokaustu. 1" (2001):1-370.


NEKA TAKO BUDE I U KINI: Bogdan trojkom UBIO Italijane (VIDEO) | Najnovije vesti - Srbija danas\n17.08.2019. • 18:16 Srbija Danas\nNEKA TAKO BUDE I U KINI: Bogdan trojkom UBIO Italijane (VIDEO)\nSrbija je već pobedila Tursku.\nKošarkaška reprezentacija Srbije na poluvremenu utakmice Akropolis kupa vodila je protiv Italije sa 45:32, a tačku na prvih 20 minuta stavio je Bogdan Bogdanović. Igrač Sakramenta trojkom uz zvuk sirene je okončao drugu deonicu meča u Atini.\nAKROPOLIS KUP: Bolji početak Italijana, a onda je usledio BLICKRIG Orlova! Srbija UBEDLJIVA na poluvremenu (FOTO)\nPogledajte kako je izgledao pogodak Bogdanovića.\nMundobasket u Kini za koji je Akropolis kup i dobar test počeće poslednjeg dana avgusta.\nPogledajte kako izgleda MMA dama, Pejdž van Zant\nTagovi: Košarkaška reprezentacija Srbije, Bogdan Bogdanović, Mundobasket 2019, Mundobasket Kina 2019, Mundobasket uživo\nPOSLE ERTELA: Ponovo udarac za Francuze, još jedan otkaz zbog povrede (FOTO)


Uloga srpskih medija u jugoslovenskim ratovima - Wikipedia\nUloga srpskih medija u jugoslovenskim ratovima je poslednjih godina predmet velikih rasprava u srpskoj i međunarodnoj javnosti. Sve su izraženije tvrdnje kako su mediji bili glavno propagandno oruđe Slobodana Miloševića i velikosrpskih nacionalista kojim su širili šovinizam, ksenofobiju i mržnju među širokim slojevima srpskog stanovništva bivše Jugoslavije.\nZa srpske ratne medije je karakteristično da su skoro u potpunosti bili orijentisani na mobilizaciju srpske javnosti za podršku ratu kroz izazivanje negativnih emocija kao što su strah i mržnja, kao i da se u tome nimalo nije brinulo o činjenicama, pa čak i tehničkim detaljima koji bi mogli kompromitovati takvu aktivnost. Smatra se da su mediji odigrali ključnu ulogu u pripremi za rat i da bez njihovog učešća ne bi mogli biti počinjeni masovni ratni zločini koji su usledili na prostoru bivše SFRJ.\nZahvaljujući tome što su i ne-Srbi (stanovnici drugih jugoslovenskih republika) bili izloženi takvoj srpskoj propagandi, ona je kod njih izazivala reakciju u vidu straha i mržnje prema Srbima, pa je upravo srpska ratna propaganda korištena kao jedno od sredstava hrvatske, bošnjačke a nešto kasnije i albanske ratne propagande.\nOvaj period se smatra "najmračnijim i najsramotnijim poglavljem u istoriji novinarstva u Srbiji". Glavni predvodnici ratnohuškačke propagande su bili novinari i urednici Radio televizije Srbije, dnevnih listova Politika, Politika express i Večernje novosti. Mnogi novinari koji su učestvovali u kreiranju ratne propagande su i dalje na nekim položajima u medijima.\n1 Počeci ratne propagande\n3 Primeri ratne propagande\n3.1 "Masakr u Pakracu"\n3.4 "Hrvati pale gume u Dubrovniku"\n3.5 "Muslimani bacaju srpsku decu lavovima"\n3.6 "Muslimani ubijaju sami sebe"\n3.7 Falsifikovanje slike Uroša Predića\n3.8 "Kastriranje muške dece"\n4 Uticaj ratne propagande\n6 Isprika RTS-a\nPočeci ratne propagandeUredi\n„Svako ko objašnjava istinu to može da radi na svoju štetu. Stvarnost zvuči kao najcrnja antisrpska propagnada i svako ko je opisuje uplašiće ljude i okrenuti ih protiv sebe.“\nStojan Cerović, glavni urednik nedeljnika Vreme\nDržavni mediji, a posebno Radio-televizija Srbije, su od 1980-ih namerno sejali dezinformacije o zlodelima nad Srbima na Kosovu, uključujući silovanja Srpkinja, i vodili su kampanju s ciljem da se raširi negativna predstava o Albancima.\nPored televizije, srpska vlast je direktno kontrolisala novinsku agenciju TANJUG i dnevni list Večernje novosti, a preko vodećih ljudi i dnevne listove Politika i Politika express koji su postali vodeća propagandna glasila. RTS je pretrpela velike kadrovske promene na početku rata u Hrvatskoj. Novinari koji nisu pristali na propagandno izveštavanje, gurnuti su u ćošak, smanjene su im plate i šikanirani su. Postojalo je svega nekoliko glasila koja nisu pod kontrolom vlasti.\nMobilisano svakodnevnom propagandom preko “Politike”, “Ekspresa”, “Večernjih novosti” i RTS-a, srpsko javno mnjenje je u trenutku kad su na prostoru SFRJ počeli prvi sukobi već bilo spremno da učestvuje u borbi protiv mnogobrojnih srpskih neprijatelja. Do 1991. histerija režimskih medija bila je svakodnevna. „Psihičko silovanje“, koje je srpska javnost preživljavala iz dana u dan gledajući leševe u krupnim kadrovima ili čitajući izveštaje sa monstruoznim detaljima, omogućilo je mobilizaciju „instikata“ u korist jednog režima, odnosno ideologije. Izmišljalo se sve, od najstrašnijih zločina do tvrdnji kako Stipe Mesić nosi bradu da mu se ne vidi tetovirano slovo "U" na licu.\nProcenjuje se da su mediji pod kontrolom Miloševića svakodnevno stizali do više od 3,5 miliona ljudi. S obzirom na nedostatak pristupa alternativnim vestima, francuski profesor De la Brosse smatra da je iznenađujuće velika bila otpornost na ratnu propagandu među Srbima, što se pokazivalo masovnim antiratnim protestima, rasprostranjenim izbegavanjem regrutacije i dezertiranjem iz vojske.\nSadržaj ratne propagandeUredi\nU srpskim medijima pod kontrolom režima, Albanci su prikazani kao divlja skupina, nesposobna za bilo šta sem za razmnožavanje; Hrvati su prikazani kao neoustaše, fašisti, željni da sve Srbe još jednom pokolju i isteraju s “vekovnih ognjišta”; Slovenci su prikazani kao hladni, cinični i sebični, zaboravni da se sete srpske pomoći u Drugom svetskom ratu; Muslimani su prikazani kao islamisti koji sanjaju o Džihadu, nezahvalni Srbima iz čijeg su “genetskog koda” proizašli.\nRežim je dozvolio i podsticao da u medijima ovlada atmosfera u kojoj je govor mržnje predstavljao uobičajeni način izražavanja i jezičke prakse uopšte. Mediji su stvarali i stvorili uverenje da iskazivati mržnju prema pripadnicima nesrpskih naroda predstavlja slobodu govora, da ubistvo ne-Srbina koji javno demonstrira svoje protivljenje politici ne predstavlja zločin koji se mora istražiti i počinilac kazniti, da je pravo nesrpskih naroda bivše SFRJ na suverenost u svojim republikama manje od prava na suverenost, kako u Srbiji tako i u ostalim republikama SFRJ u kojima žive srpske etničke zajednice, da pravo uopšte a posebno međunarodno javno i humanitarno pravo - nemaju vrednost po sebi, već da su vredni samo onoliko koliko pozivanje Miloševićevog režima na njega doprinosi ostvarenju srpskog nacionalnog programa i očuvanju vlasti režima. — Iz Analize pripremljene za međunarodnu konferenciju o medijima u ex-SFRJ, održanoj 2002. godine u Holandiji\nHrvati su često kolektivno nazivani ustaše, a bosanski muslimani pogrdno balije. Srpska propaganda je prikazivala bosanske muslimane kao nasilne ekstremiste i fundamentaliste. Albanci su nekada označavani kao antijugoslovenski kontrarevolucinari, nekada kao muslimanski silovatelji monahinja, ali suština je uvek bila u tome da Kosovo mora ponovo biti Srbija.\nPrimeri ratne propagandeUredi\nOvi i drugi primeri sirove propagande su imali neočekivani efekt.\n"Masakr u Pakracu"Uredi\nGlavni članak: Okršaj u Pakracu\n1.3. 1991. milicija SAO Krajine zauzela je policijsku postaju u Pakracu i razoružala hrvatske policajce. Nakon toga, specijalna policija Hrvatske upala je u postaju i vratila je pod hrvatski ustroj, a pri tom je nekoliko pobunjenih Srba uhićeno. Iako se radilo o oružanom okršaju, nije bilo žrtava. Međutim, idući dan izvanredni broj Večernjih novosti pisao je o "pokolju Srba i genocidu", izmišljajući vest o "40 ubijenih srpskih civila".\n"40 zaklanih beba u Vukovaru"Uredi\nGlavni članci: Pokolj dece u Vukovaru i Masakr na Ovčari\nPropagandna izmišljotina koja je ostavila najdublji trag bila je ona o "40 zaklanih beba iz Vukovara". Ova laž je puštena u javnost tokom bitke za Vukovar. Dan uoči pokolja 264 hrvatskih zarobljenika i civila na Ovčari, srpski mediji su objavili da je u jednom podrumu nađeno 40 ubijene i „iskasapljene“ srpske dece. Udarni naslov Večernjih novosti, 21. novembra 1991, „Pokolj pre predaje”, doneo je svedočenje o navodnom masakru 41 deteta u obdaništu u vukovarskom predgrađu Borovo naselje, prema kom su članovi hrvatske nacionalne garde „sekli grkljane deci između pet i sedam godina i bacali ih u podrum”.\n"30.000 ustaša u Dubrovniku"Uredi\nUoči opsade Dubrovnika, oficiri JNA (Pavle Strugar i drugi) su svesno i namerno širili dezinformacije o vojnoj situaciji na terenu i preuveličavali "opasnost" od hrvatskog napada na Crnu Goru koji je navodno pretio od "30.000 naoružanih ustaša i 7000 terorista, uključujući i Kurdske plaćenike". Ovu propagandu su naširoko rasprostirali državni mediji Srbije i Crne Gore.\nIstina je da su hrvatske vojne snage u Dubrovniku u septembru bile praktično nepostojeće. Grad je branila samo jedna lokalno regrutovana jedinica koja je brojala manje od 1.500 muškaraca bez tenkova i teške artiljerije. Takođe, nije bilo nikakvih plaćenika na hrvatskoj strani.\n"Hrvati pale gume u Dubrovniku"Uredi\nTokom opsade Dubrovnika 1991, dok je JNA granatirala grad, zvanične informacije su glasile da je Dubrovnik samo blokiran i da se ne vrši nikakvo bombardiranje niti razaranje grada. Kada su informacije o granatiranju Dubrovnika procurele u srpsko-crnogorsku javnost, predstavnici vojske su saopštili da "crni dim ne potiče od razaranja grada već od paljenja guma". Radio-televizija Srbije je prikazivala slike Dubrovnika sa stubovima dima objašnjavajući kako lokalno stanovništvo pali automobilske gume da bi simulirali ratna razaranja grada.\n"Muslimani bacaju srpsku decu lavovima"Uredi\nSrpska štampa tvrdila je da su bošnjačke gradske vlasti u komadima ili u cjelini, bacali Srbe lavovima u Zoološkom vrtu u Sarajevu... Prema riječima Nezavisnog udruženja novinara Srbije (NUNS):\n""TV Beograd, u svom dnevniku u 19:30 časova, koji gleda više miliona gledalaca, tako objavljuje informaciju koju je radio-vezom iz Sarajeva dojavila njegova reporterka koja se nalazi na licu mesta: „Muslimanski ekstremisti smislili su najstravičniji način na svetu da muče ljude. Prošle noći, bacali su srpsku decu lavovima u gradskom zoološkom vrtu. Tako javlja srpska patrola.“"\n"Muslimani ubijaju sami sebe"Uredi\nGlavni članci: Masakr u ulici Vase Miskina i Masakri na Markalama\nMasakr u ulici Vase Miskina je naziv za artiljerijski napad na Sarajevo na koji su za vrijeme opsade izvele bosanskosrpske snage 27. maja 1992. Sa položaja iz pravca Borija su ispaljene tri granate koje su eksplodirale među civilima koji su u redu čekali hljeb u Ulici Vase Miskina (današnja Ferhadija), glavnoj sarajevskoj ulici. Tada je poginulo 26, a ranjeno 108 građana Sarajeva. Prizori ubijenih, ranjenih i obogaljenih Sarajlija su zahvaljujući televizijskim kamerama obišli svijet i značajno pridonijeli tome da svjetska javnost stane na stranu mlade bosanskohercegovačke države, a protiv bosanskih Srba koji su stekli reputaciju monstruma i zločinaca. Srpska propaganda je tada tvrdila da muslimani ubijaju sami sebe, kako bi optužili Srbe pred svetom, što je tvrdnja koju je i Dobrica Ćosić izneo u svojoj knjizi Bosanski rat.\nMasakri na Markalama su dva slučaja granatiranja civila na pijaci Markale u Sarajevu od strane Vojske Republike Srpske tokom opsade Sarajeva. Ohrabreni inicijalnim izveštajem UNPROFOR-a, srpski mediji su tvrdili da je bosanska vlada granatirala sopstvene civile kako bi privukla zapadne sile da intervenišu protiv Srba. Priče o tome kako bosanski Muslimani ubijaju sami svoje civile samo da bi mogli da optuže Srbe su postigle veliki efekat i ohrabrile su poricanja srpskih ratnih zločina. Međutim, u januaru 2003, Sud za ratne zločine je nedvosmisleno utvrdio da su masakr počinile srpske snage oko Sarajeva. Iako široko zastupljena u međunarodnim medijima, ova presuda je bila ignorisana u samoj Srbiji.\nFalsifikovanje slike Uroša PredićaUredi\nKao zloglasni primer ratne propagande se ističe jedan falsifikat tiražnog srbijanskog lista "Večernje novosti" za vreme rata u BiH. "Večernje novosti" su 1994. otišle toliko daleko da su objavile sliku čuvenog srpskog slikara Uroša Predića "Siroče na majčinom grobu" (ulje na platnu) iz XIX veka, kao aktuelnu fotografiju dečaka iz Srebrenice "na grobu oca, majke i ostale rodbine koju su u ofanzivi pobili muslimani".\nIspod slike Uroša Predića je dat sledeći tekst pod naslovom BOLNO PODSEĆANJE:\n"Najveće žrtve ratova su deca. Tako je i u ovom, najnovijem, u kojem srpski narod ponovo brani svoj goli opstanak. Slika koja je pre godinu i po dana obišla svet, sa groblja kod Skelana, na kojoj ovaj dečak - siroče očajava nad grobom oca, majke i ostale rodbine koju su u ofanzivi pobili muslimani, i dalje potresa sve koji znaju šta je dečja patnja. Dečaka sa slike u međuvremenu usvojila je jedna porodica iz Zvornika, i sada je on učenik prve godine srednje vojne škole."\nOvaj falsifikat je bio urnebesno raskrinkan u srbijanskoj javnosti, ali, koliko je poznato, pravnih posledica po novinare "Večernjih novosti" nije bilo.\n"Kastriranje muške dece"Uredi\nU Prijedoru, lokalni mediji su plasirali morbidne optužbe protiv bošnjačkih i hrvatskih doktora. Lokalni mediji "Kozarski vjesnik" i Radio Prijedor obavijestili su svijet putem svojih propagandističkih gebelsa da je dr. Željko Sikora s kolegama dr. Osmanom Mahmuljinom i dr. Mirzom Mujadžićem "izazivao abortuse kod Srpkinja koje nose mušku djecu, kastrirao srpske muške bebe", a "prikačeno" im je i "ubistvo" dr. Mirjane Kovrlije 1989. godine, koja je otkrila navodne nečasne radnje ovih ljekara. Sva trojica su bili ubijeni u koncentracionom logoru Keraterm. \nUticaj ratne propagandeUredi\nNoel Malcolm, britanski novinar i istoričar, o uticaju tadašnje beogradske propagande na rat u Bosni kaže:\n„Pošto sam petnaestak godina često putovao po Bosni, i boravio u muslimanskim, hrvatskim i srpskim selima, ne mogu povjerovati u tvrdnju da su u toj zemlji neprestano tinjale nacionalne mržnje. Ali gledajući program Televizije Beograd 1991. i 1992. godine, shvatio sam zašto su obični bosanski Srbi povjerovali da su ugroženi od ustaških hordi, fundamentalističkog džihada ili čega god bilo. Baš kao što je nezavisni beogradski novinar Miloš Vasić rekao američkoj publici: bilo je to isto kao kad bi Ku Klux Klan preuzeo svu televizijsku mrežu u Americi.“\nDržavni tužioci Republike Srbije u periodu od 1989-2000. nisu ni jednom pokrenuli sudski postupak ni protiv nekog javnog medija i njegovog odgovornog urednika ili novinara za krivična dela propagiranja verske, nacionalne ili rasne mržnje.\nTužilaštvo Međunarodnog krivičnog suda za bivšu Jugoslaviju je, pak, upravo aktivnosti srpskih državnih medija nastojala iskoristiti kao dokaz za udruženi zločinački poduhvat, odnosno jedan od ključnih delova optužnice protiv bivšeg srpskog predsednika Slobodana Miloševića.\nSlobodan Milošević je kontrolisao, manipulisao ili se na drugi način služio državnim sredstvima javnog informisanja u Srbiji za širenje preuveličanih i neistinitih poruka o nacionalno motiviranim napadima bosanskih Muslimana i bosanskih Hrvata na srpski narod, kako bi se među Srbima koji žive u Srbiji, Hrvatskoj i Bosni i Hercegovini stvorila atmosfera straha i mržnje, koja je doprinijela prisilnom uklanjanju većine nesrba, prije svega bosanskih Muslimana i bosanskih Hrvata, iz velikih dijelova teritorije Bosne i Hercegovine. — Optužnica protiv Miloševića\nU današnjoj Srbiji se, pak, od strane pro-zapadno orijentisanog dela javnosti, često čuju pozivi da se novinarima i urednicima koji su u ratno doba širili šovinističku propagandu sudi kao ratnim zločincima.\n23.5. 2011. Upravni odbor Radio Televizije Srbije (RTS) ispričao se za neobjektivan i agresivan sadržaj programa u 90-ima: "RTB i RTS više puta su svojim prilozima povredili osećanja, moralni integritet i dostojanstvo građana Srbije, humanističkih intelektualaca, pripadnika opozicije, kritički usmerenih novinara, pojedinih manjina, verskih zajednica i susednih naroda i država". Potvrđeno je da će ubuduće nastojati da se kroz televizijske i radijske programe javnog servisa dosledno sporovode načela iz Ustava Srbije o vladavini prava, socijalnoj pravdi, građanskoj demokratiji, ljudskim i manjinskim pravima i drugom.\nPsiholog Žarko Trebješanin je pohvalio takav korak: "Da li je to moglo i ranije? Verovatno je da je moglo, ali opet ja mislim nikada nije kasno i da je to ono što je neophodno da se učini neka, možda i mora malo vreme da prođe da stvari sazru, ali ja sam veoma zadovoljan da je to napravljeno"\n↑ 1,00 1,01 1,02 1,03 1,04 1,05 1,06 1,07 1,08 1,09 1,10 1,11 1,12 Estetika ratne propagande\n↑ U tome se kao jedan od primera ističe TV-emisija Slikom na sliku Hrvatske radiotelevizije u kojoj je upravo propagandni materijal Radiotelevizije Srbije bio najpopularniji deo sadržaja.\n↑ 5,0 5,1 5,2 Analiza ratne propagande “Politike” (1988-1991) deo II\n↑ 6,0 6,1 6,2 6,3 6,4 6,5 Politika falsifikata\n↑ 7,0 7,1 EXPERT REPORT OF RENAUD DE LA BROSSE "Political Propaganda and the Plan to Create 'A State For All Serbs:' Consequences of using media for ultra-nationalist ends" in five parts 1 2 3 4 5\n↑ 8,0 8,1 Analiza ratne propagande “Politike” (1988-1991) deo I\n↑ Između morala i krivičnog dela\n↑ Annex XI.A : The battle of Dubrovnik. United Nations Commission of Experts (28 December 1994). University of the West of England. Accessed 7 September 2009.\n↑ [Politička propaganda i projekt „Svi Srbi u jednoj državi“ | http://www.nuns.rs/dosije/31/13.jsp]\n↑ 26,0 26,1 Fish, Jim. (February 5, 2004). Sarajevo massacre remembered. BBC.\n↑ Ratna instalacija: Falsifikat "Večernjih novosti" u ulju\n↑ ""Ko će saprati ljagu s imena ubijenog dr. Željka Sikore?"". Dnevni Avaz. 26. januar 2013. Check date values in: |date= (help)\n↑ 34,0 34,1 "RTS se izvinjava za program '90-ih". B92. 23.5.2011. http://www.b92.net/info/vesti/index.php?yyyy=2011&mm=05&dd=23&nav_id=513947. Pristupljeno 24.5.2011.\n“Večernje novosti” o zauzeću Vukovara\nKako su Večernje novosti i Politika izveštavali o Vukovaru\nAnaliza ratne propagande “Politike” (1988-1991) deo I, deo II, deo III\nPolitička propaganda i projekt “Svi Srbi u jednoj državi”: posledice instrumentalizacije medija za ultranacionalističke svrhe\nDobavljeno iz "https://sh.wikipedia.org/w/index.php?title=Uloga_srpskih_medija_u_jugoslovenskim_ratovima&oldid=40839183"\nPoslednja izmjena na dan 8 august 2018, u 11:05 č.\nOva stranica je zadnji put izmijenjena 11:05, 8 august 2018.


Tri horoskopska znaka kojima sezona Vage donosi sreću u ljubavi - BIGportal.ba\nSeptembar 30, 2019 Septembar 30, 2019 071\nUticaj horoskopskog znaka koji simboliše ravnotežu i harmoniju, mnogima će pomoći da donesu neke odluke koje će uvesti sklad u njihov život. Takođe, ovo je period u kojem je najlakše dovesti u red i ljubavni život, a astrolozi s portala YourTango ističu tri znaka kojima sezona Vage donosi najviše sreće u ljubavi:\nBlizancima se u sezoni Vage smiješi puno koketiranja, novih poznanstava i spojeva. Kliknućete s puno ljudi no to ne znači da se odmah morate s nekim upustiti u vezu. Tokom sezone Vage opušteno uživajte u flertovanju, jer vam sezona Strijelca svakako donosi nešto ozbiljnije.\nOčekivano, za Vage je ovo najbolji period na svakom polju, pa tako i na ljubavnom. Lako ćete privlačiti pažnju drugih zbog čega ćete se napuniti samopouzdanjem i odvažiti se na neke svari na koje inače ne biste, poput prilaženja frajerima ili odlaska na sastanakj na slijepo. Prihvatite sve što vam se nudi jer, čak i ako ne nađete ljubav, sigurno ćete se dobro zabaviti.\nU sezoni Vage Vodolije bi mogli upoznati ljubav svog života. Ovaj period donijeće vam puno novih poznanstava i velike su šanse da ćete naletiti na nekoga ko će vas oboriti s nogu. A s obzirom na to da znate da vas očarati može samo neko ko je sličan vama, slobodno se možete opustiti i biti svoji.\nJeste li znali? McDonald’s ima uslugu koja nema veze s hranom


pink.rs | Osećam se poniženo, treba da ispadnem ista kao ona?! STANIJA PONOVO POKRENULA PRIČU O VISOKOM MORALU, zadrugarke u ŠOKU kad su čule šta je rekla o svojoj bliskoj prijateljici! (VIDEO)\nOsećam se poniženo, treba da ispadnem ista kao ona?! STANIJA PONOVO POKRENULA PRIČU O VISOKOM MORALU, zadrugarke u ŠOKU kad su čule šta je rekla o svojoj bliskoj prijateljici! (VIDEO)\nNisu očekivale ovo.\nOd samog starta svog učešća Stanija Dobrojević imala je ozbiljne rasprave sa mnogim zadrugarima, a ono što ih je svaki put izbacilo iz takta je njena priča o visokom moralu koji veoma često potencira za stolom i u razgovorima sa svojim cimerkama.\nIako je poznato da je ona u dobrim prijateljskim odnosima sa Marijanom Zonjić, Stanija je ove noći otvorila dušu Zorici Marković i Aleksandri Subotić koje su raspravljale o tome koliko su nominacije merodavne kada je u pitanju mišljenje zadrugara o svakome ponaosob.\nNaime, ona je priznala da se oseća poniženo zbog svoje drugarice koja je provela noć sa Tomislavom Panićem, a one su bile blago šokirane kada su čule njenu izjavu.\nŠta sam ja trebala da nominujem Marijanu što je otišla kod Tome u krevet i što je dozvolila da se iskompromituje. Ja tu mogu kao drugarica da se nađem ponižena, u istim sam go*nima i treba da ispadne da sam ista kao ona - rekla je Stanija.\nKakvo je vaše mišljenje? Detaljno pogledajte u nastavku.\nIZ TOG RAZLOGA NEĆU BITI SA NJOM! Toma razočaran u Marijanu kad je čuo šta je pričala o njemu, ONA POCRVENELA OD STIDA! (VIDEO)


Igor Jurić, aktivista i osnivač Fondacije "Tijana Jurić", ponovio je danas tvrdnje da je saznanja o političaru koji se navodno bavio podvodjenjem mladih devojaka preneo tadašnjem ministru unutrašnjih poslova Nebojši Stefanoviću i načelnika UKP-a Dejana Kovačevića i da je njima rekao njegovo ime.\nOn je rekao da mu je Stefanović tom prilikom rekao da je o tome “čuo neke informacije, ali da on zna za drugog (političara koji se time bavio)”.\nJurić je gostujući u Utisku nedelje naveo da je današnje saopštenje MUP-a, u kom je Kovačević tvrdnje nazvao “apsolutnim lažima” naveo da je to potvrda “da još nije vreme da se žrtve prijave”.\n“Sve što je vezano za tu priču rekao sam (tadašnjem) ministu unutrašnjih poslova, jer sam smatrao da je to prava adresa i da će žrtve biti maksimalno zaštićene. Sve okolnosti ima tužilaštvo i MUP, sve to stoji u zapisniku u tužilaštvu”, izjavio je Jurić.\nSadašnji ministar odbrane Nebojša Stefanović izjavio je da policija na sastanku sa Jurićem nije dobili nijednu informaciju, ni o identitetu moguće žrtve, ni o identitetu mogućeg izvršioca.\nJurić je ipak odbio da potvrdi ili demantuje da li je upitanju predsednik Jedinstvene Srbije Dragan Marković Palma, kog je potpredsednica Stranke slobode i pravde nedavno optužila za podvodjenje maloletnica.\nIgor Jurić je pojasnio da je to ne čini kako bi zaštitio identitet žrtve, koja se plaši za svoju bezbednost, jer su Večernje novosti dan nakon njegovog razgovora sa funkcionerima MUP-a objavile da će se on sutradan sastati sa porodicom žrtve, a da su te informacije mogli da dobiju ili od njega, ili od Kovačevića, ili Stefanovića.\n“Ja sam bio ubedjen da me prate tih dana, a otac (žrtve) mi je svašta rekao… On nije spreman. Bilo bi neozbiljno da kažem da li je to Dragan Marković Palma ili nije”, rekao je Jurić.\nOn je ocenio i da je njegov potez dao rezultate i da je žrtva za sada zaštićena, jer političar koji je kršio zakon “ne može više da pohvata ko su žrtve”, kao i da je on nakon njegovih tadašnjih medijskih nastupa “prestao to da radi (da podvodi), ali da ne može da spere sramotu”.\n“Od kada sam javno govorio, on nije više to radio, a mnogi na političjoj sceni su se pitali ‘da nisam možda ja'”, kazao je Jurić.\nOn je takodje kritikovao stav da pritisak javnosti može da pomogne žrtvama u ovakvim slučajevima, jer zaštita žrtve treba da joj omogući da svedoči.\n“Šta je pritisak javnosti učinio u slučaju Savamala, ‘naplatne rampe’, Krušik, Jovanjica”, upitao je Jurić.


Novi trend muškaraca u Iranu: Nošenje hidžaba (FOTO) | Tuzlanski.ba\nNovi trend muškaraca u Iranu: Nošenje hidžaba (FOTO)\nArapski komentator postao HIT: Zapjevao kada je vidio Ruskinju na tribinama\nDijeljenja: | 29.7.2016. u 9:24\nI to iz plementih razloga. Naime, na ovaj način muškarci u Iranu isazuju solidarnost sa ženama koje su prisiljene nositi hidžab u javnosti. Fotografije njihovog solidarisanja možete vidjeti na Instagramu.\nZbog zakona koje je postavila takozvana “moralna policija” u Iranu, od Islamske revolucije 1979.. godine žene su prisiljene pokrivati glavu, a one koje odbiju taj pisani zakon – osuđene su na “loši hidžab”.\nTo suštinski znači da će im dio kose biti odsječen, kao dio kazne koja uključuje i finansijski penal, nerijetko i zatvor.\nDržava je nedavno i finansirala javnu kampanju protiv žena koje ne nose hidžab, nazivajući ih”razmaženim i bez poštovanja”. Također, ista kampanja nalaže ženama da se ne žale – te da u svakom trenutku moraju biti na raspolaganju svom možu.\nIpak, određeni broj žena u ovoj ženi odbija ove zakone, te u znak protesta briju glavu “na nulu”, te na taj način ne moraju nositi i hidžab.\nU proteklih nekoliko sedmica, veliki broj muškaraca im se pridružio, a na društvenim mrežama mogu se vidjeti fotografije pripadnika jačeg pola kako nose hidžabe, u znak protesta na striktne i oštre vjerske zakone.\nKompletna kampanja muškaraca koji nose hidžabe potekla je od Masiha Alinejada, iranskog aktiviste i novinara sa adresom u New Yorku, koji urgira muškarce da nose hidžab i tako se solidarišu sa ugroženim pravima žena u toj islamskoj zemlji.\nAlinejad je pokrenuo My Stealthy Freedom kampanju, koja ide u korist iranskih žena, koje uživaju”prikrivene slobode” tako što skidaju hidžab van zemlje.\nU kampanji koju je pokrenuo 22. jula, Alinejad je primio više od 30 fotografija u svoj inbox, a za Independent je kazao da mnoštvo muškaraca nema strah da na Instagram i ostale društvene mreže postavi fotografiju koja ih prikazuje u hidžabu, i to pored ženske osobe koja ga ne nosi.\n“Većina ovih muškaraca je iz Irana, i svjedoci su ugnjetavanju žena, rodbine, koje dosta pate zbog te moralne policije, zbog koje doživljavaju brojna poniženja”, kazao je.\n“Od djetinjstva do odrastanja žene moraju nositi hidžabe, koji su neki dokaz dostojanstva tamo. To je godinama postalonormalno, ali za milione iranskih žena – hidžab je uvreda njihovog dostojanstva”, kazao je.\nOn smatra da je religijski autoritet podržan od vlade, i ljude navodi na pogrešne misli da kontrolišu i posjeduju žene. Upravo zbog toga osmislio je kampanju koja će natjerati muškarce da podrže prava žena u opresivnom sistemu.\nMnoštvo ovih muškaraca smatraju da je hidžab uvreda za ženu, počevši od njihovih majki i sestara, do ženskih članova šire porodice. Dosta njih smatra da se žene opredjeljuju za hidžab iako ne vjeruju u njega, a to je slučaj od Islamske revoulcije u Iranu kojas e desila te 1979. godine. (N1)\nKljučne riječi: hidžab, iran, izdvojeno, muškarci\nNajljepše plaže na Jadranu – za godišnji odmor kao…\nSlovenci od sljedeće sedmice mogu birati koju će vakcinu…\nTromjesečni dječak zbog svoje bujne kose postao hit\nKomšić: EU prepoznaje hrvatsku blokadu EU puta BiH\nIspitani osumnjičeni u predmetu diploma Američkog univerziteta u BiH


Izvor: RTS, 02.Jun.2020, 13:32\nPrezentaciji projekta prisustvovala je premijerka Ana Brnabić, a ugovor o poslovno tehničkoj saradnji u vezi sa digitalizacijom telefonskih govornica potpisali su kompanija " >> Pročitaj celu vest na sajtu RTS << Telekom Srbija" i "Strawberry Energy", koja je pionir u razvoju pametnih IoT uređaja i "pametnih gradova".\nPremijerka Srbije je imala priliku da se na "prototipu" govornice upozna sa funkcionisanjem budućih pametnih govornica koje, osim telefonskih poziva, nude besplatan internet, SOS poziv, punjenje mobilnih uređaja...\n16:42: Rano glasanje u SAD nadmašilo 2016, republikanci smanjuju predno...\n16:42: UNIJA KOŠARKAŠA ŠPANIJE JASNA: Traže promene u kalendaru\n16:42: VELIKI JUBILEJ NA MARAKANI: Ben ima razloga za slavlje (FOTO)\n16:41: KAKO ĆE IZGLEDATI POSTPANDEMIJSKA PUTOVANJA: Turisti će se vi...\n16:40: Grafičar okrenuo za tri minuta: Opet Ilija Babić\n16:40: Junak sa Marakane – Đorđe Lazović: Imao sam osećaj da ću o...\n16:40: Rad i Spartak najmlađi u Superligi, Mladost najstarija\n16:40: Glasao za Putina na izborima u Ukrajini\n16:39: Hrvat čeka Đokovića u drugom kolu Beča\n16:38: Posledice bojkota robe iz bliskoistočnih država po francusku ek...\n16:37: FAM izgubio milione na Sokocu\n16:36: TOKOM RADOVA NA PUTU: Kako će se kretati crni automobil? (FOTO)\n16:36: Epidemiolog: HNK najvjerovatnije već stekao imunitet na koronu\n16:36: Habib Nurmagomedov stiže u Srbiju\n16:36: Sarajevo bez poraza skoro godinu dana


Prijedor protiv prodaje državnih dionica Ljubije - Poslovni dnevnik\nPrijedor protiv prodaje državnih dionica Ljubije\nInvesticijsko-razvojna banka RS ponudit će ove godine na prodaju državni udjel u deset tvrtki.\nGrad Prijedor protivi se prodaji Rudnika željezne rude (RŽR) Ljubija i smatra da odluka Investicijsko-razvojne banke (IRB) da ove godine proda 64,9 posto državnih dionica nije dobra niti za grad niti za Republiku Srpsku, piše Capital.ba.\nInvesticijsko-razvojna banka RS ponudit će ove godine na prodaju državni udjel u deset tvrtki, a na spisku se ponovno našla Ljubija, čija je privatizacija proteklih godina izazvala prvi veliki razdor u tada vladajućoj koaliciji u RS.\n“Naše je mišljenje da prodaja dionica nije dobra. Ovo se posebno odnosi na rudnik koji je strateško odredište našeg grada. Nama prodaje, a posebno ne onakva kakva se dogodila s Mittalom 2004. ne odgovaraju. Smatramo da je tada potpisan sramotan ugovor za grad Prijedor i za RS“, rekli su iz Gradske uprave Prijedora.\nNa pitanje novinara Capitala planira li grad kupovinu dijela dionica Ljubije, u Upravi grada ističu da Prijedor u svjetlu trenutačne ekonomske situacije na globanom planu, prouzročene pandemijom koronavirusa, ali i zatečenim stanjem u proračunu grada naslijeđenim od prethodne vlasti nije u mogućnosti planirati tako velika kapitalna ulaganja.\nIpak, ističu da će pregovarati s vladom RS oko dionica RŽR Ljubija, možda i kao potencijalni kupci.\nLJUB (Ljubija RŽR a.d. Prijedor)


subota, 23 oktobar 2021 22:44\n* Prof. dr Oliver Fojkar, stručni saradnik Pokrajinskog zavoda za zaštitu prirode iz Novog Sada posetio je pretposlednje oktobarskog četvrtka (21. oktobar) Pedagoški fakultet u Somboru\nUvženog gosta najpre je srudentima bliže predstavio prof. dr Saša Marković, dekan Pedagoškog fakulteta Univerziteta Novi Sad u Somboru. Tom prilikom dr Oliver Fojkan je studentima ove visokoškolske obrazovne ustanove potom održao predavanje pod nazivom: „Izazovi zaštite prirode u Vojvodini“.\nUpriličeno je i nekoliko kratkih priloga, čime je predočena važnost zaštite prirodnih rezervata na terirotiji Vojvodine.\n- Sledi dodatak, fotografije u galeriji slika sa ove naučne tribine -\nBeleži: Marina Milošević\nutorak, 10 avgust 2021 22:54\nNovo interesantno dešavanje u Udruženju penzionera Sombor


Zatvoren put Ključ-Sokolovo-Sanski Most - mojusk.ba\nMagistralni put Ključ-Sokolovo-Sanski Most zatvoren je za sav saobraćaj od 29 Juna.\nKako saznajemo od izvođača radova juče je izvršeno miniranje stijene da bi se izvršilo proširenje već postojećeg puta, iako je najavljeno da put Ključ-Sokolovo-Sanski Most neće biti u funkciji 29 i 30 Juna prema trenutnom stanju put će ostati zatvoren naj manje još 7 dana zbog uklanjanja materijala i stijena koje se nalaze na putu.\nStanovnici mjesta Crljeni i svi drugi koji koriste ovaj pravac prinuđeni su u narednim danima koristiti obilaznicu preko Vrhpolja.


Dijelimo novi koncept watchOS 6 koji je zanimljiv | Ja sam iz Mac-a\nDolazak watchOS 6, macOS 10.15, iOS 13 i ostalog Appleovog operativnog sistema je pred vratima, a mi smo praktično u maju i ne smijemo se sjetiti toga WWDC započinje 3. juna sa 0una glavnom točkom u San Joseu, koja će prikazati vijesti o različitim Appleovim operativnim sistemima.\nIako datum stiže, ne zamaramo se gledanjem glasina, vijesti i koncepata šta ovi OS mogu doprinijeti našim uređajima i danas je na redu watchOS. Čini se da će nam ova nova verzija sistema donijeti nekoliko promjena i poboljšanja, ali koncepti koje nalazimo na Internetu uvijek pružaju malo više poboljšanja ili čak nade, u svakom slučaju to vrijedi vidjeti.\nJake sworski, zadužen je za ovaj koncept watchOS 6 i istina je da dodaje neke opcije koje bi se savršeno mogle uklopiti u sljedeću verziju OS-a našeg sata, ovdje ostavljamo video s vijestima koje bi Sworski implementirao:\nPrvo što treba istaknuti je sjajan rad ovog korisnika s nekoliko ideja koje bi, zašto ne, Apple mogao koristiti na svom sistemu. Označite brojač kalorija u prehrani koja bi se savršeno uklopila u ostatak opcija aktivnosti koje nudi sistem, mogućnost direktnog dodavanja prečice kao što se čini, moglo bi se dogoditi u macOS-u s novom verzijom koja je objavljena u junu ili čak sa audio knjigama. Naravno da se u ovom konceptu watchOS 6 pojavljuju i satovi za gledanje ili donekle obnovljeni interfejs, ali to je već ličnije, a u slučaju sfera, nešto slično se može uraditi i sa foto sferom aplikacije Watch.\nDa li vam se sviđa ovaj koncept? Da li biste dodali neku od vijesti koje se mogu vidjeti?\nPuni put do članka: Ja sam iz Mac-a » Apple proizvodi » Apple Watch » Podijelimo novi koncept watchOS 6 koji je zanimljiv


Hit grupe S.A.R.S. u izvođenju Filipinca (VIDEO) – Info366.net\nPočetna | Zanimljivosti | Hit grupe S.A.R.S. u izvođenju Filipinca (VIDEO)\nKoliko je grupa S.A.R.S. i njihova pjesma “Lutka” popularna dokazuje i ovaj video na kojem jedan Filipinac pjeva ovu njihovu najpoznatiju numeru. Pogledajte kako “Lutka” zvuči kada je pjeva Filipinac!\nGrupa S.A.R.S. (Sveže Amputirana Ruka Satriania) osnovana je 2006. godine, i danas važi za jednu od najboljih, odnosno najpopularnijih grupa na prostorima Balkana čija svojevrsna kombinacija muzike pop, rok, rege, bluz sa elementima folka doprinosi jednostavnosti i unikatnosti. Identifikovati ih možemo po njihovoj popularnoj pesmi „Buđav lebac“ koja je na neki način i njihova lična karta, ako pak neko nije čuo za grupu S.A.R.S., ali hit pesma, odnosno spot „Lutka“ koja broji preko deset miliona pregleda je ujedno i pasoš do njihove sve veće popularnosti. Pjesme često kriju pravu simboliku, istinitu priču koju tekstopisac krije kako bi tekstovi ostali misterija koja slobodno plovi po mašti mnogih, pa se tako svako može pronaći ili shvatiti je kako želi. „Lutka“ je pjesma koja ima nevjerovatne stihove, odličnu radnju u spotu i, koja krije više od jedne priče.\nRobot Peper upisao se u školu u Japanu na ceremoniji u kojoj je učestvovalo 120 učenika i koju je snimala


PSCG: Spasimo naše rijeke\nPredsjednik Planinarskog saveza Crne Gore, dr Dragan Bulatović, otvorio je, 11.01.2017. godine, izložbu fotografija “Spasimo naše rijeke”. Izložbu je u podgoričkom KIC-u “Budo Tomović”, organizovalo Nevladino udruženje “Perućica”, a imala je za cilj još jedan poziv na očuvanje i zaštitu prirode, kao i razvoj svijesti o očuvanju životne sredine kod građana. U okviru izložbe su predstavljene fotografije rijeka, prije i poslije izgradnje mini hidroelektrana, karta riječnih tokova, na kojima je predviđena izgradnja elektrana, kao i fotografije biljaka i životinja kojima prijeti uništenje.\nU pozdravnom govoru, predsjednik Bulatović je istakao da ako želimo biti dostojni i odgovorni preci našoj djeci i unucima, te generacijama koje će tek doći, moramo sačuvati naše rijeke! Moramo ih sačuvati zbog njih ali i zbog svih biljnih i životinjskih vrsta jer nam je priroda zajednički dom. Naši potomci imaju pravo da udišu čist vazduh, piju bistru vodu, gledaju zelenilo i plavetnilo, te da uživaju u svim blagodetima čiste i netaknute prirode. „Velika umjetnica priroda“, nagradila nas je u Crnoj Gori kao malo koji narod na svijetu, darovala nam je spektakularne pejzaže, impresivne planinske vrhove, prekrasna jezera, prostrane planinske livade, šumska područja. U tom mozaiku divlje ljepote posebno mjesto zauzimaju plahovite planinske rijeke sa veličanstvenim kanjonima, pjenušavim brzacima, modrim virovima i čudesnim vodopadima. U tom lijepom ali u isto vrijeme i surovom prirodnom ambijentu, koji nikad nije pružao puno, ali uvijek dovoljno za život, naši preci su vjekovima živjeli u skladu sa prirodom. Prirodu su koristili, nijesu iskorišćavali, nijesu se borili protiv nje i pokoravali je, jer su bili svjesni da nijesu gospodari prirode već njen sastavni dio. Današnjim rječnikom rečeno, oni su prirodnim dobrima upravljali na održiv način. Mnogo bolje su razumjeli i neuporedivo bolje djelovali u pravcu onoga što mi danas nazivamo održivi razvoj.\nMeđutim u poslednje vrijeme toliko smo se udaljili od prirode da prema njoj sve više pokazujemo, neodgovoran eksploatatorski, bahat i neprijateljski odnos. Izgradnja malih elektrana na planinskim vodotocima predstavlja vrhunac neodgovornog upravljanja prirodnim dobrima. Izgradnja ovih objekata bez valjane procjene uticaja na životnu sredinu, bez odgovarajućih planskih podloga i elaborata, višestruko negativno utiče na krhke ekosisteme planinskih rijeka. Negativni uticaji se ispoljavaju tokom izgradnje, eksploatacije i održavanja ovih objekata. Oni se ogledaju kroz smanjen protok vode u rječnom koritu, opadanje kvaliteta vode, poremećaj nivoa podzemnih voda, fragmentaciju i gubitak staništa, sedimentaciju i eroziju zemljišta. Ugrožavaju se endemske i rijetke vrste, onemogućava se migracija riba, a tu su i negativni vizuelni efekti. Osim negativnih ekoloških efekata ove elektrane mogu proizvesti negativne socijalne i ekonomske posledice po lokalnu zajednicu.\nMoramo shvatiti da voda iz naših rijeka nije puki resurs za zadovoljenje sebičnih interesa pojedinaca, već je ona izvor života, a njen žubor glas naših predaka i plač još nerođene djece, koji nas opominje da moramo činiti sve što je u našoj moći kako bi i dalje nesmetano tekla u susret budućim naraštajima, zaključio je na kraju obraćanja Bulatović.


NAKON 27 GODINA: Sharon Stone ponovila legendarnu scenu | Slobodna Bosna\nNjena scena križanja nogu u hit filmu Sirove strasti iz 1992. godine jedna je od najupečatljivijih u historiji modernog filma.\nScena iz Sirovih strasti snimljena 1992. u kojoj Sharon Stone zavodljivo križa noge postala je jedan od ikonskih trenutaka u modernoj filmskoj povijesti. Glumica ju je ponovila 27 godina kasnije na dodjeli nagrada časopisa GQ u Berlinu.\nTokom govora ponovila je najpoznatiju scenu iz filma, a pozvala je i publiku da to učini s njom. Otkrila je i kako joj je ta scena promijenila život.\n"Prije nekoliko godina sjedila sam na pozornici, a reditelj mi je rekao da skinem gaćice jer ih u toj sceni ne bih trebala nositi i jer se vide. Pristala sam. Nisam znala da će mi taj trenutak promijeniti život", rekla je Sharon kojoj je ta uloga donijela veliku slavu.\nOPSTRUKCIJE HDZ-a: Vijeća ministara BiH nije proglasilo ni Dan žalosti, neizvjesna i...\nSTOJADINOVIĆ O VUČIĆU KOJI LETI A GOVORI: "Demonstracije su njegov košmar; Jednom, kad se bude vraćao, neće imati gde da sleti"


MAFIJAŠKA DRŽAVA: Da li će neko konačno zaustaviti sudske izvršitelje?! - Radio Košava\nMAFIJAŠKA DRŽAVA: Da li će neko konačno zaustaviti sudske izvršitelje?!\nRadna grupa ministarstva pravde pripremila je predlog izmena "Zakona o izvršenju i obezbeđenju" kojima bi trebalo da se obuzdaju privatni izvršitelji.\nTime bi trebalo da se završi i dve i po godine duga drama u kojoj je imovina dužnika, često sirotinje, bolesnih i nemoćnih prodavana ispod cene, pa se u javnosti pojavilo uverenje da je reč o mafijaškoj sprezi izvršitelja, poreznika i sudova.\nIpak, predložene izmene tek polovinom decembra trebalo bi da uđu u redovnu proceduru, a potom sledi donošenje podzakonskih akata i nejasno je dokle sve može da se otegne.\nGlavna izmena je da izvršitelji više neće moći da imovinu dužnika prodaju ispod cene, već na javnim licitacijama objavljenim na internetu.\nTime bi trebalo da postupak bude javan, prodaja pravičnija, a mogućnost zloupotrebe smanjena.\nElektronski oblik dobiće i sudska oglasna tabla. Podaci o dužnicima i adrese biće u centralnom registru.\nTako izvršitelji više neće moći da se žale da ne mogu da nađu dužnike, a da dug vremenom raste zbog zatezne kamate.\nOsim toga, izvršitelji će morati da podnose svakodnevno izveštaje Ministarstvu pravde, a njihovi troškovi i tarife biće smanjeni.\nIzmenama je predviđeno i da primanja dužnika zbog prinudne naplate mogu da se opterećuju samo do polovine.\nTrenutno je opcija da izvršitelj može da optereti račun dužnika tako što će mu s računa skidati do dve trećine prihoda.\nJedna od izmena predviđa i strogu kontrolu sukoba interesa kod izvršitelja.\nUz prodaju imovine dužnika po bagatelnoj ceni ovo je najbolnija tačka, pošto su mediji objavljivali da pojedini od njih otkupljuju dugovanja od poverilaca.\nPo toj šemi izvršitelj osniva agenciju za naplatu dugova.\nPotom od poverioca otkupljuje dug u vrednosti od 50 do 70 odsto.\nU sledećoj etapi naplaćuje 100 odsto dugovanja, ali i zatezne kamate i astronomski skupe troškove.\nNa taj način ojađeni su poverilac i dužnik, a izvršitelj stiče ogromnu zaradu.\nJedan od izvršitelja koji je u medijima bio prozvan za takve postupke u pismu "Komori" izjasnio se da „ne otkupljuje potraživanja da bi ih sprovodio“, ali i da „ne zavlači ruku u džepove kolega“, „ne podmićuje nikoga za predmete“, i „ne daje procente poveriocima“.\nTakođe i da „ne postavlja svoje ljude na teritorije drugih sudova (svaki izvršitelj radi u okviru određenog suda), ne ucenjuje kolege niti govori loše o njima i trudi se da profesiju zaštiti od neprimerenih komentara“.\nMediji su zabeležili slučaj privatnog izvršitelja iz Niša koji je za 20 meseci na ime prihoda uplatio državi porez u vrednosti od oko 420.000 evra.\nŠto znači da je zadržao četiri puta toliko – oko 1,68 miliona evra.\nIako predlozi "Radne grupe" zvuče kao potvrda da zloupotreba kod izvršitelja ima, postojeći postupci teći će i po aktuelnim propisima dok ne počne njihova primena novih, ukoliko budu usvojeni.\nNovi zakon neće rešiti probleme onih koji su već ojađeni.\n"Često se obaveza može izmiriti na rate ili se sačeka da stranka podigne kredit radi izmirenja duga.\nAko je reč o dugovanju za struju ili slično, za dužnike bi bilo najbolje da se obrate javnim preduzećima pre nego što ta potraživanja pređu u našu nadležnost" kaže Ličina.\nPoseban problem kog predložene izmene ne dotiču je što žalba na sudsko rešenje ne odlaže izvršenje.\nPritom, na meti izvršitelja nisu samo neredovne platiše, već i oni koji su postali žrtve dugova prethodnih vlasnika nekretnina ili prevare investitora, o čemu svedoče brojni primeri u kojima su ljudima plenili čak i kuhinjske krpe.\nSnežana Stojilković je pre nekoliko meseci zbog tuđeg duga sa sinom izbačena iz svog stana u Nišu.\nIako je u brakorazvodnoj parnici pre 15 godina stan pripao njoj, izvršitelj je zbog dugova bivšeg supruga od oko 33.000 evra nesrećnu ženu izbacio na ulicu.\nStan je i u katastru zaveden na Snežanino ime, pa je nejasno kako je postao predmet izvršenja.\nU martu je porodica Maurer iz Beograda izbačena iz svog stana, jer je podstanar falsifikujući dokumentaciju u "Eurobanci" podigao kredit i stavio hipoteku na ovu nekretninu.\nIako je porodica Maurer od policije dobila potvrdu da je stan nezakonito stavljen pod hipoteku, izvršitelji su ih ostavili bez stana, dok se sudski postupak ne završi.\nProšle godine su Branka Havatmi i njen teško bolesni sin ostali bez stana u centru Beograda zbog duga od 6.000 evra.\nStan vredan 70.000 evra na licitaciji je prodat za svega 26.000 evra.\nSamohrana majka Tatjana Aničić iz Beograda našla se na Tantalovim mukama sa petogodišnjim sinom.\nOna je od investitora bez hipoteke, kredita ili dugovanja kupila stan koji je postao predmet sudskog spora prethodnih vlasnika za koji nije znala dok na vrata nisu pokucali izvršitelji.\nSlavica Cvetković, samohrana majka dvoje dece iz Vranja, stan je kupila 2006. godine.\nSin prethodnog vlasnika dugovao je banci, a ostao je prijavljen na istoj adresi i pošto se iselio, pa su Slavici uzeli TV, telefon i deo nameštaja.\nRečeno joj je da je bila dužna da ga ođavi, a nije joj pomoglo ni što su prethodni vlasnici potvrdili da je to dug njihovog sina.


Posle dve "stative", Bajern poentirao | Mondo Portal\nIvan Perisic Bajern Minhen\n9. april, 16:43\nPosle dve "stative", Bajern poentirao 3 Podeli Podeli na facebook Podeli na twitter Podeli na viber Pošalji na mail\n10.08.2019. / 13:46 13:47\nPosle dve "stative", Bajern poentirao\nAutor mondo.rs 10.08.2019. / 13:46 13:47\nNiko Kovač dobio željenu zamenu za povređenog Sanea.\nNije kome je namenjeno, nego kome je suđeno.\nImao je Bajern Minhen dve želje ovog leta za poziciju levog krila, ali je na kraju doveo trećeg igrača.\nLeroj Sane je bio pred vratima Alijanc arene, međutim, povredio je koleno igrajući za Mančester siti protiv Liverpula u Superkupu Engleske i predstoji mu pauza do proleća, tako da su Bavarci morali ponovo u potragu.\nŽeleli su i Hakima Ziješa, ali je Marokanac odlučio da produži ugovor sa Ajaksom.\nPosle dve "stative", Bajern je ipak poentirao. Ove subote dogovorena je pozajmica Ivana Perišića iz Intera!\nBilo je "zatezanja" u pregovorima, jer je inter tražio od Nemaca da garantuju da će otkupiti Hrvatov ugovor na kraju sezone, na šta u Bajernu nisu želeli da pristanu. Na kraju je podignut iznos pozajmice na 5.000.000 evra, a otkupna klauzula spuštena na 20.000.000 ukoliko Bavarci budu želeli da ga zadrže i po završetku ove sezone.\nPerišić je pre dolaska u Inter već igrao u Bundeslige, prvo za Borusiju Dortmund, a onda i Volfsburg.\nbajern minhen inter transferi bundesliga Serija A\n11.08.2019. / 06:13\nAko su Sane i Zijeh bili "stative",mislim da je Perišić onda "promašaj sa gol linije"!\n10.08.2019. / 17:34\nBas ga uboli 😅\n10.08.2019. / 13:56\nAl su pogodili svaka im dala...Njima igra cak gnabry,lik najgori igrac arsenala u istoriji,pored iwobija


Bez konkurencije i spremni za tržišnu utakmicu | ENERGETIKArs.com\nNalazite se na Home » Energetika » Bez konkurencije i spremni za tržišnu utakmicu\nObjavljeno: 16:01, 28. Oktobra 2014.\nMuratović je istakao da će otvaranjem slobodnog tržišta za električnu energiju, koje je planirano od 1. januara sljedeće godine, domaćinstva imati mogućnost da biraju svog snabdjevača električnom energijom, napominjući da je ERS i u narednom periodu spremna da obezbijedi snabdijevanje svih kupaca u Republici Srpskoj po ekonomski prihvatljivim cijenama.\n“ERS će i u narednom periodu, kao što je to bio slučaj i do sada, preduzimati sve neophodne mjere kako bi svojim poslovnim potezima obezbijedila stabilnost i razvoj elektroenergetskog sistema kroz integrisanje u energetski sistem Evrope u uslovima postepenog otvaranja tržišta i uvođenja konkurencije”, istakao je Muratović.\nOn je podsjetio da je BiH, a samim tim i Republika Srpska potpisnica Ugovora o uspostavljanju Energetske zajednice jugoistočne Evrope, pa je u skladu sa tim preuzela i određene međunarodne obaveze u vezi sa otvaranjem tržišta električne energije.\nPredsjednik Regulatorne komisije za energetiku Milenko Čokorilo rekao je da se ništa bitno ne bi trebalo promijeniti uvođenjem slobodnog tržišta električne energije, jer ERS ima najnižu cijenu što znači da u postojećim uslovima drugi potencijalni snabdjevači nisu konkurentni.\nČokorilo kaže da bi cijena električne energije i u narednom periodu u Republici Srpskoj trebalo da ostane ista, jer nijedno elektroenergetsko preduzeće nije podnijelo zahtjev za njenu promjenu, odnosno za pokretanje tarifnog postupka pred tom komisijom, osim što će, standardno, potrošači u narednih pola godine električnu energiju plaćati po zimskoj tarifi, odnosno po većoj cijeni nego u ljetnom periodu. Srna\nTags: dalibor muratovic,elektricna energija,ers,milenko cokorilo


Pobeda Googlea nad Oracleom u sporu oko autorskih prava\nVrhovni sud SAD u Vašingtonu\nKada je Vrhovni sud prihvatio da sasluša predmet poznat kao "slučaj autorskih prava decenije", saopštio je da će odgovoriti na dva pitanja – da li su spornih 11.000 linija softverskog koda zaštićeni autorskim pravima i, ako jesu, da li je Gugl izuzet iz njih po odredbi o pravičnoj upotrebi, piše Njujork tajms (The New York Times), ističući da je sud ipak odgovorio samo na drugo pitanje.\nSudija Stiven Brejer (Stephen G. Breyer), koji je napisao presudu u ime većine, naveo je da je Gugl izuzecima po "fer upotrebi" zaštićen od kršenja autorskih prava.\n"S obzirom na brze promene tehnoloških, ekonomskih i poslovnih okolnosti, verujemo da ne bi trebalo da odgovaramo više nego što je neophodno za rešavanje spora dve strane", napisao je sudija Brejer, dodajući da su sudije pretpostavile "samo radi argumenta" da kod "potpada pod definiciju onoga što može biti zaštićeno autorskim pravima".\nSudija Klarens Tomes (Clarence Thomas) koji je napisao odvojeno mišljenje rekao je da je sud napravio grešku pošto je "zaobišao glavno pitanje" koje je postavljano Vrhovnom sudu i dodao da bi on presudio da je kod zaštićen zakonima o autorskim pravima.\nSudija Tomas je napisao je da je Gugl opravdao krađu u ime pogodnosti. "Brodvejskom muzičkom scenariju potrebni su glumci i pevači da ulože vreme u učenje i uvežbavanje", napisao je on. "Ali pozorište ne može da kopira scenario – prava na koje ima manje pozorište – samo zato što želi da privole glumce da promene pozorište i zato što je kopiranje scenarija efikasnije nego tražiti od glumaca da nauče novi".\nNa dugo očekivanu presudom u tehnološkom svetu s velikim implikacijama na softversku industriju Orakl je otvoreno reagovao navodom da je Gugl "ukrao" Džavu, ističe Vašington post (The Washington Post).\nGugl je "proveo deceniju vodeći parnice kako to može samo monopolista", naveo je Orakl posle presude, dodajući da upravo zbog takvog ponašanja regulatori u SAD i širom sveta ispituju Guglovu poslovnu praksu.\nS druge strane, Gugl je pozdravio presudu Vrhovnog suda kao "pobedu za potrošače, interoperabilnost i računarstvo".\n"Odluka daje pravnu sigurnost sledećoj generaciji programera čiji će novi proizvodi i usluge biti od koristi potrošačima", naveo je Kent Voker (Walker), potpredsednik Gugla za globalna pitanja.\nLori Endrjuz (Andrews), profesorka prava na Pravnom fakultetu Čikago-Kent, rekla je da presuda, pored toga što je dobra vest za programere koji nastoje da unaprede interoperabilnost programa, takođe može da pomogne potrošačima. Softver je u osnovi sve više društvenih aspekata i dozvoljavanje fer korišćenja koda zaštićenog autorskim pravima će potencijalno "omogućiti osporavanje svakog diskriminatornog faktora ugrađenog u kod", rekla je ona.\nPresuda znači da nosioci autorskih prava za softver "ne mogu da zadrže monopol nad kritičnim aspektima interfejsa" koje mogu upotrebljavati i korisnici i programeri da lakše menjaju proizvode, ocenjuje Džini Fromer (Jeanne) profesorka zakona o autorskim pravima na Pravnom fakultetu Univerziteta u Njujorku.\nTakva praksa je sada potvrđena na najvišem američkom sudu u presudi koja može pomoći "softverskoj industriji da nastavi da raste", kaže Fromer i dodaje: "Tako da je presuda velika pobeda za kompjuterske programere i potrošače, što su sada skoro svi".


Brojač posetilaca - Koving\nVi ste na: Početna / Brojač posetilaca\nDođite do konkretnih podataka o poseti vaših objekata\nPrebrojavanje posetilaca u vašem maloprodajnom objektu jedna je od ključnih tehnika za povećanje efikasnosti i optimizaciju poslovanja. Na osnovu podatka o broju posetilaca i broja ostvarenih transakcija brzo ćete ustanoviti koliko posetilaca je otišlo praznih šaka, dok će vam pregled podataka po dobu dana pokazati u koje vreme imate najviše posetilaca i kada je najbolje vreme za određene akcije ili aktivacije.\nTačni podaci za prave odluke\nBrojač poesetilaca vam omogućava da pratite i analizirate podatke prikupljene iz jednog ili više objekata, i da na osnovu njih povećate efikasnost u vašim maloprodajnim objektima. Uz pomoć podataka dobijenih iz ovog sistema možete broj prodavaca prilagoditi realnim potrebama, unaprediti odnos sa posetiocima ili primeniti način rada iz najproduktivnijih maloprodaja u svim ostalim objektima. Zahvaljujući upotrebi najsavremenijih termalnih kamera sistem Brojač posetilaca obezbeđuje preciznost u brojanju posetilaca od 98%.\nAlligator web servis\nAlligator je web aplikacija za analizu prikupljenih podataka o broju posetilaca kojoj se pristupa jednostavno, iz internet pretraživača. Aligator analizira podatke o broju poseta i broju transakcija, i identifikuje uzroke za propuštene šanse, kao što su nedovoljan broj zaposlenih, loša komunikacija sa kupcima, mali broj kabina za isprobavanje odeće i mnogi drugi. Izveštaji koje dobijate u realnom vremenu mogu biti moćan alat za povećanje prodaje, kao osnovnog cilja svakog prodajnog objekta.


A. J. 13. juna 2021. 14:05\nGrčki teniser Stefanos Cicipas je već nekoliko godina priznato tenisko ime i poslednja prepreka na putu Novaka Đokovića ka tronu na ovogodišnjem Rolan Garosu, a familija ovog 22-godišnjaka s majčine strane je sportska, ali oni nisu Grci, već Rusi.\nWhat it means 😍 pic.twitter.com/RS53KzWOOs\n— 🇬🇷 Stefanos Tsitsipas Family 🇬🇷 (@Tsitsifam) June 8, 2021\nStefanosova majka Julija Sergejevna Apostoli (devojački Saljnjikova) bila je Fed kup reprezentativka SSSR-a. Neverovatno je da je poslednje finale u karijeri koje je odigrala, bilo protiv Irine Zvereve, majke Miše i Aleksandera Zvereva, koga je pak Stefanos savladao u polufinalu RG. Najbolji plasman u životu joj je 194. mesto na WTA listi u singlu i 130. u dublu..\nIpak, Julijin otac, a Stefanosov deda je zaosta bio vrhunski sportista. Sergej Saljnjikov je sa fudbalskog reprezentacijom Sovjetskog Saveza osvojio zlato na Olimpijskim igrama 1956. u Melburnu (u borbi za titulu pobeđena Jugoslavija sa 1:0), a bio je i četiri puta šampion države uz pet osvojenih nacionalnih kupova. Veći deo igračke i trenerske karijere je proveo u Spartaku iz Moskve.\nPorodici neočekivano na račun leglo 50 milijardi dolara, evo šta su…\nSergei Sergeyevich Salnikov (1925-1984), #football player & member of the Soviet team that won the gold medal at the 1956 Olympics, is the grandfather of #AustralianOpen superstar Stefanos #Tsitsipas. #Sports #History #Tennis pic.twitter.com/iaZToIehu2\n— In Defense of Communism (@id_communism) January 23, 2019\nIgrao je u četvrtfinalu Mundijala 1958. godine, a da je legenda u Rusiji, a ne samo u njegovom Spartaku je činjenica da je izdata i poštanska marka sa njegovim likom.\nSergej nikada nije imao priliku da vidi svog unuka budući da je preminuo 1984. kada je imao 58 godina, a Stefanos se rodio 1998. godine.\nO παππούς του Τσιτσιπά, Sergei Salnikov, χρυσός Ολυμπιονίκης με την ποδοσφαιρική Εθνική ομάδα των Σοβιετικών το 1956 στη Μελβούρνη. pic.twitter.com/zdMX27rqGH\n— Kassman (@Kasman62) August 12, 2018\nMožda su Igre u Tokiju prilika da Cicipas osvojio medalju i tako se na izvestan način „približi“ svom velikom dedi, a moguće je da time zasluži da u nekom trenutku i on dobije poštansku markicu sa svojim likom.


Veliki gubitak za Dogs Trust: Umro je veliki borac za dobrobit pasa i sjajan čovjek, naš Izvršni direktor, Adrian Burder – Dogs Trust BiH\nPredstavništvo Fondacije Dogs Trust u Bosni i Hercegovini vas s velikom žalošću obavještava da je veliki borac za dobrobit pasa, Izvršni direktor Fondacije, Adrian Burder, nakon kratke bolesti nenadano preminuo 31.10.2018.\nKao prvi čovjek Fondacije, Adrian se u okviru međunarodnih aktivnosti Fondacije posebno zalagao za Bosnu i Hercegovinu i često je posjećivao naš tim. Njegova velika želja je bila da, uz naš posvećeni rad te znanje i resurse Fondacije, pomognemo lokalnoj zajednici da na human način dođe do dana kada će psi živjeti samo sa svojim odgovornim vlasnicima, a ne nezbrinuti na ulicama.\nFondacija Dogs Trust kroz programe koje kreira, koordinira i finansira, još od 2012. godine pomaže sistemsko unapređenje dobrobiti pasa, što direktno pomaže i zajednici da se problem s napuštenim psima riješi. Uvjereni smo da psi mogu biti sretni samo ako su i ljudi sretni, ali i obratno. U čast i sjećanje na Adriana, nastavljamo s našim zalaganjem u skladu s misijom Fondacije i ka cilju s kojim i psi i zajednica dobijaju!


Autobuska stanica Zrenjanin | Autobuske Stanice\nYou are at:Home»Vojvodina»Autobuska stanica Zrenjanin\nAutobuska stanica Zrenjanin\nBy slexty on\t Mart 3, 2015 Vojvodina\nAutobuska stanica u Zrenjaninu\nNekadašnji Veliki Bečkerek, a potom Petrovgrad, Zrenjanin danas predstavlja administrativni, privredni, kulturni i u svakom drugom smislu centar srpskog dela Banata. Iako prvi pisani tragovi o gradu potiču iz prve polovine 14. veka, smatra se da je područje na kome se danas nalazi grad Zrenjanin bilo naseljeno mnogo vekova ranije pre prvog pomena.\nDanas je Zrenjanin pravi centar Banatskog okruga, koji je saobraćajno povezan ne samo sa okolnim selima i mestima, već i sa mnogim drugim gradovima širom Srbije. Sa glavne autobuske stanice Zrenjanin redovno saobraća i međumesni i međugradski saobraćaj, a Beograd, Novi Sad, Kikinda i Subotica su samo neki od gradova prema kojima svakodnevno polaze autobusi sa glavne autobuske stanice Zrenjanin.\nSam grad Zrenjanin ima dosta toga da ponudi svojim posetiocima. Na prvom mestu može da se pohvali lepo uređenim ulicama i trgovima, tako da se turisti prvenstveno prijatno osećaju u ovom gradu. Uz to, Zrenjanin je samo 50 – ak kilometara udaljen od Novog Sada, a isto toliko je udaljena i granica sa obližnjom Rumunijom. U samom centru grada, u Svetosavskoj ulici se nalazi pravoslavna, Uspenska crkva koje je ujedno i jedna od najstarijih građevina u Zrenjaninu, uzevši u obzir da datira iz 1746. godine. Tu je i hram Vavedenja Presvete Bogorodice, te katolička katedrala, ali i Narodni muzej Zrenjanin.\nU neposrednoj blizini zrenjaninskog Trga slobode i okolnih ulica se nalazi staro gradsko jezgro – ambijetalna celina koju čine građevine mahom podignute tokom 19. veka ili, pak početkom 20. A nadomak gradskih jezera, koja su nastala pregrađivanjem toka reke Begej, danas se nalazi omiljeno šetalište Zrenjaninaca. Nadomak grada, na samom njegovom obodu se nalaze dva čuvena izletišta : ” Peskara ” i ” Ada Šumice “.\nGradski i medjumesni prevoz u Zrenjaninu\nKako se glavna autobuska stanica Zrenjanin ne nalazi naročiti mnogo udaljena od centra grada, to snalaženje u ovom gradu znatno olakšava.\nGradski prevoz, kao i međumesni prevoz u Zrenjaninu funkcioniše prilično dobro. Osnovni razlog za to jeste što javni gradski prevoz u Zrenjaninu ima čak 10 linija, što je sasvim dovoljno kada se uzme u obzir kolika je površina Zrenjanina. Većina linija gradskog prevoza prolazi kroz centar grada. Gradski prevoz u okviru grada se obavlja na sledećim linijama : Šećerana – Centar – Žabaljska – Centar, Bagljaš – Centar – Termoelektrana – Centar, Kožara – Centar – Duvanika – Centar, Fabrika stanica – Centar – Livade – Centar, Mala kolonija – Centar – Predgrađe – Centar, Mužlja – Centar, Zrenjanin – Mužlja, Livade – Centra – Bolnica – Centar, Bagljaš – Centar – Crnogorska – Centar i Crnogorska – Centar – Bagljaš – Centar.\nAdresa na kojoj se nalazi glavna autobuska stanica Zrenjanin glasi: Beogradska ulica broj 22.\nUkoliko su vam potrebne informacije i obaveštenja ili, pak želite da rezervišete kartu za neki od polazaka to možete uraditi na dva načina : direktno na šalterima glavne autobuske stanice Zrenjanin u njihovo radno vreme ili na broj telefona 023 5 33 99 5, kao i na broj telefona 023 545 820 i 023 541 000.\nAutoprevoznici u Zrenjaninu\nNekadašnja firma ” Autobanat ” koja je obavljala međumesni prevoz, ali i međugradski iz mnogih gradova širom Vojvodine, od nedavno je u stečaju. Iako se često čuje naziv ” Autobanat “, ova firma se od nedavno zove ” Net Bus CO “.\nSa glavne autobuske stanice Zrenjanin redovno polaze autobusi prema gotovo svim okolnim mestima, pa se smatra da je međumesni saobraćaj na području opštine Zrenjanin vrlo dobro razvijen. Uz to, sa glavne autobuske stanice Zrenjanin redovno saobraćaju linije prema mnogim mestima širom Srbije, a Beograd, Novi Sad, Kikinda i Subotica su gradovi prema kojima ima najviše polazaka sa glavne autobuske stanice Zrenjanin.\nadresa autobanat autobuska stanica zrenjanin beograd broj telefona glavna gradski prevoz informacije kikinda kontakt mapa medjumesni novi sad radno vreme subotica


PROTEST “1 OD 5 MILIONA“ U BEOGRADU: SRBIJA SE PRETVARA U PODANIČKO DRUŠTVO\nVladan Čokić, profesor Medicinskog fakulteta kazao je da se “ s jedne strane u Srbiji „urušavaju akademske vrednosti univerziteta“, a sa druge, „kada akademska zajednica pokušava da to predoči ukazivanjem da je doktorat ministra finansija Siniše Malog plagijat, to nailazi na otpor vlasti\nUčesnici protesta su i večeras potpisivali peticiju podrške za oslobađanje uzbunjivača iz „Krušika“ Aleksandra Obradovića i uputili podršku glumcu i producentu Draganu Bjelogrliću povodom nedavnih napada tabloida na njega i njegovu porodicu\nMi se spremamo za 22. novembar, a spremite se i vi da zajedno proslavljamo ili da nam se pridružite u reakciji, poručio je jedan od studenata iz udruženja „Jedan od pet miliona“ Moma Kovačević o mogućim ishodima odluke o spornom doktoratu Malog\nStudentkinje iz Udruženja „Jedan od pet miliona“ Tea Vukadin, Valentina Reković i Nikolina Reković kazale su da znaju zašto je predsednik Vučić „pobegao od njih”\nProfesor Medicinskog fakulteta Vladan Čokić rekao je večeras da se „Srbija pretvara u podaničko društvo“ na 49. protestu “1 od 5 miliona“ u Beogradu.\nOn je ocenio da se s jedne strane u Srbiji „urušavaju akademske vrednosti univerziteta“, a sa druge, „kada akademska zajednica pokušava da to predoči ukazivanjem da je doktorat ministra finansija Siniše Malog plagijat, to nailazi na otpor vlasti koja se zatim čudi što je Univerzitet u Beogradu pao na Šangajskoj listi“.\n-Gospodo, doktorati se ne kupuju! Komplekse treba lečiti na nekom drugom mestu, a ne na Beogradskom univerzitetu-poručio je Čokić.\nOn je rekao da „na mestu ministara imamo plagijatore Malog i Nebojšu Stefanovića“ i dodao da i predsednik Opštine Grocka Dragoljub Simonović „takođe ima lažnu fakultetsku diplomu“.\nGrađani su nosili transparente „100 penzionera za jednog taksistu“, „Bojkot Srbijo“, „RTS ne radi dobro za dobro građana Srbije“, a na kamionu sa ozvučenjem je bio transparent „Sloboda za Aleksandra Obradovića“.\nProtest je završen ispred Filozofskog fakulteta, a okupljeni su poručili da se spremaju za 22. novembar, kada se očekuje odluka o spornom doktoratu ministra finansija Siniše Malog.\n-Mi se spremamo, a spremite se i vi da zajedno proslavljamo ili da nam se pridružite u reakciji, poručio je jedan od studenata iz udruženja „Jedan od pet miliona“ Moma Kovačević o mogućim ishodima odluke o spornom doktoratu Malog.\nOn je podsetio okupljene da je ostalo još 13 dana do te odluke i dodao da je „Siniša Mali plagijator“.\n-Šta god da se desi, neće se izvući i neće im proći- rekao je Kovačević.\nSTUDENTKINJE: VUČIĆU, ZNAMO ZAŠTO SI POBEGAO OD NAS\nUčesnici večerašnjeg protesta došli su do zgrade Radio-televizije Srbije gde su tri studentkinje koje su u utorak veče, kako su navele, čekale predsednika Srbije Aleksandra Vučića, pročitale 11 koja su htele da mu postave, a potom su pitanja zalepljena i na ulaznim vratima RTS-a.\nStudentkinje iz Udruženja „Jedan od pet miliona“ Tea Vukadin, Valentina Reković i Nikolina Reković kazale su ispred RTS-a da znaju zašto je predsednik Vučić „pobegao od njih: jer bio svestan da kada odgovori na ta pitanja, više neće biti predsednik Srbije“.\nOne su dodale da su ih optužili da su hteli da ubiju Vučića, a na okupljene građane u utorak uveče su „poslati kordoni policajaca bez uniforme, navijača i profesionalih batinaša“.\nUčesnicima protesta su podeljeni papiri na kojima su mogli da napišu pitanja koja bi postavili predsedniku Srbije, a onda je kutija s tim pitanjima ostavljena ispred ulaza u RTS čija su vrata oblepljena i natpisom „Bojkot.